Gabčíkovo elektráreň je naspäť v rukách štátu, dostali sme matku SPP naspäť do rúk štátu, zastavili sme privatizáciu bratislavského letiska, Transpetrol je komplet celý v rukách štátu. Zabezpečili sme opčné právo v prípade Slovenských elektrární.

Robert Fico hovorí správne o vypovedaní zmluvy o prenájme Gabčíkova, opätovnom nadobudnutí 100 % vlastníctva v SPP a Transpetrole, zastavení plánovanej privatizácie bratislavského letiska i predkupnom práve štátu v Slovenských elektrárňach. Tento výrok tak hodnotíme ako pravdivý. V roku 2006 došlo k odpredaju 66 percentného podielu v spoločnosti Slovenské elektrárne talianskej spoločnosti Enel . S podielom v Slovenských elektrárňach Enel získal do dlhodobého prenájmu aj elektráreň Gabčíkovo. Na konci roku 2014 vláda rozhodla o zrušení prenájmu Gabčíkova. Vodné dielo Gabčíkovo však bolo vždy v štátnom vlastníctve. V júni 2014 sa po dvanástich rokoch od privatizácie dostala spoločnosť SPP opäť do štátneho vlastníctva. Zvyšný 49 % podiel spoločnosti dostal štát za prebratie asi 60 miliónového dlhu. Vláda Mikuláša Dzurindu plánovala privatizáciu bratislavského letiska, ktoré však vláda Roberta Fica zastavila a letisko sa rozhodla rozvíjať vo vlastnej réžii. Slovenská republika 26. marca 2009 odkúpila 49% balík akcií Transpetrolu od ruského koncernu Jukos a tak sa spoločnosť dostala späť do úplného vlastníctva štátu. Jukos získal akcie za vlády M. Dzurindu v roku 2002. Vláda v decembri 2015 získala opciu na 17 % akcií v elektrárňach a zároveň aj predkupné právo na všetky akcie podniku.

Enel zrušení dostala plánovala odkúpila získal opciu


S nami (KDH, pozn.) ide šéf a celá skupina malých živnostníkov a podnikateľov Vlado Sirotka.

Je pravdou, že niekoľko živnostníkov kandiduje na kandidátke KDH. Ide napríklad o Ďurkovský, Hovanec, Hatala, Herman a iní. Vladimír Sirotka je prezidentom Slovenskej asociácie malých a stredných podnikov. Výrok hodnotíme ako pravdivý.

napríklad prezidentom


Samotná vláda pripúšťa, že budúci rok vďaka úspornému balíčku klesne hospodársky rast.

Podľa Makroekonomických prognóz MFSR na roky 2010 – 2013 (aktualiy8cia September 2010, pdf) počíta ministerstvo s rastom reálneho HDP o 3,3% v stálych cenách oproti 4% z roku 2010, avšak s rastom nominálneho HDP o 6,5% v bežných cenách oproti 4,1% v roku 2010.

prognóz


V 2006 sme boli v 2. alebo v 3. roku po zavedení rovnej dane. Ako dúfam, že nám uznáte, že sme sa stavali k daňovému systému nie ako ku kalendáru trhaciemu a tu sme proste, tie príjmy v rokoch 6, 7 a o dostačovali. (reakcia na poznámku moderátorky Puškárovej, že pred voľbami 2006 strana Smer sľubovala zrušenie rovnej dane, ktoré sa neuskutočnilo, pozn.)

Rovná daň bola na Slovensku zavedená počas druhej vlády Mikuláša Dzurinu ako súčasť daňovej reformy , s účinnosťou od 1. januára 2004.

daňovej reformy


Vyhrala v súťaži, ktorú ste vy zriadili. (firma na nájom budovy pre daňovákov v Košiciach) Vy ste zriadili pravidlá tejto súťaže, pán Maďarič.

Denník SME : "Pokiaľ viem, boli tam štyria uchádzači a toto boli relevantné dve ponuky," poznamenal v pondelok Mikulčík o firmách Nitra Invest a VSH. Avšak z dokumentov, ktoré riaditeľstvo zverejnilo, vyplýva, že vlani vyhodnocovali ponuky na prenájom od štyroch firiem – VSH development, Immo V., Cassovar Bussiness Center a Columba. Ako vidíme Nitra Invest v zozname nefiguruje. Podľa týchto informácií nebola Nitra Invest vybratá na základe minulej súťaže, organizovanej vedením dosadeným minulou vládou a je zavádzajúce tvrdiť, že firma vyhrala v súťaži organizovanej minulým vedením. Je pravda, že súčasné vedenie vybralo víťaza na základe typovo podobnej verejnej súťaže, ale rozhodne neboli takýmto typom súťaže viazaný. Podľa zákona č.25/2006 o verejnom obstarávaní (.pdf) § 24 Postupy vo verejnom obstarávaní existuj[ následovné: "(1) Postupy vo verejnom obstarávaní sú a) verejná súťaž, b) užšia súťaž, c) rokovacie konania, d) súťažný dialóg."

Denník SME


Treba povedať, že Slovensko je jednou z posledných krajín v Európskej únii, kde zotrvávame na takom modeli financovania, ktorý teda nám upravuje komunistický zákon z roku 1949. Dokonca aj v susednom Poľsku, ktoré je vnímané ako katolícka krajina, zaviedli odluku cirkvi od štátu s platnosťou od 1. januára 2014.

Financovanie cirkví upravuje zákon o hospodárskom zabezpečení cirkví a náboženských spoločností štátom z roku 1949. Tento zákon bol schválený konkrétne 14.10.1949. Od 1. januára 2014 si veriaci v Poľsku financujú cirkev samostatne, čo potvrdzuje pravdivosť aj druhej časti výroku D. Krajcera.

1. januára 2014
Zákon


Sľub od Richarda Sulíka, že zabezpečia, aby naše riešenia, ktoré sme navrhovali a naše sľuby, ktoré sme, na základe ktorých sme získali hlasy vo voľbách, aby boli pri najbližšej aktualizácii vládneho programu dostané vlastne do vládneho programu. Aby o naše riešenia bol rozšírený vládny program. Toto neexistuje. V podstate na druhý deň to Richard Sulík poprel, pani premiérka, že žiadna ďalšia aktualizácia vládneho programu už nebude.

TASR a SITA uviedli k dohode Sulíka a Matovica 2. augusta 2010:

TASR a SITA
HN


...SaS má už od roku 2010 riešenie a to je prijať zákon o sociálne vylúčených spoločenstvách.

Je pravdou, že strana SaS v roku 2010 navrhovala prijať legislatívnu normu o sociálne odkázaných spoločenstvách. Demagog.SK nehodnotí, či je to skutočne "riešenie". Výrok preto hodnotíme ako pravdivý. Strana SAS vypracovala v roku 2010 program (. pdf ,s.26) 120 nápadov, ktorý zahŕňa aj riešenie problému sociálne odkázaných spoločenstiev. SaS v 25.bode programu navrhuje nasledovné: " Uzákoniť samostatnú legislatívnu normu o SOS komunitách, ktorá by definovala SOS komunity a stanovila priority v riešení ich problémov. Zadefinovaním kategórie SOS umožníme lepšie a ucelené riešenie problémov SOS, tvorbu štatistiky kriminality, počtu detí vo vzdelávacom procese a pod. Tak bude možné sledovať vplyvy a dôsledky navrhovaných riešení v praxi na komunitu SOS a ich následné vyhodnocovanie. " Podľa SaS na Slovensku neexistuje rómsky problém, ale problém sociálne odkázaných spoločenstiev (SOS). SOS je komunita spĺňajúca minimálne tri z nasledujúcich podmienok: "z viac ako 75% obyvateľov žije v sociálnom pásme chudoby až biedy, dlhodobo žijú v stave hmotnej núdze a sú odkázaní na pomoc štátu. z minimálne 50% obyvateľov nemá ukončené základné vzdelanie. z bývanie viac ako 50% obyvateľov nedosahuje ani základný štandard (plocha prislúchajúca počtu obyvateľov jedného príbytku, elektrina, kúrenie, voda) a v ktorých obyvatelia domov nemajú vlastnícky vzťah k pozemkom, alebo ich príbytky nie sú majetkovo vysporiadané. z vysoký výskyt kriminality vrátane priestupkov a deliktov a kriminality medzi deťmi a mladistvými." (s. 25) Návrh zákona o sociálne vylúčených spoločenstvách bol predložený na rok 2011. V septembri 2011 sa malo uskutočniť rokovanie na pôde Hospodárskej a sociálnej rady, ktoré sa však na protest jedného z partnerov vlády neuskutočnilo. Proti návrhu sa postavilo KDH a časť poslancov SDKÚ-DS, obhajovala ho Lucia Nicholsonová (SaS). Návrh totižto zabrúsil aj do oblasti zdravia, kde navrhuje bezplatný dobrovoľný prístup k antikoncepcii a sterilizačným úkonom. Zahŕňal aj zabezpečenie finančnej dostupnosti antikoncepčných prostriedkov: hormonálne preplácať plnou sumou, vnútromaternicové telieska preplatiť vrátane ich “zdravotného” výkonu. Na sterilizáciu bol navrhovaný príspevok pre sociálne vylúčené osoby z úradu práce a zo zdravotnej poisťovne. Ďalšie naplánované rokovanie nebolo uskutočnené v plnom rozsahu, nakoľko bola vyjadrená nedôvera parlamentu vláde Slovenskej republiky v októbri 2011. Podľa európskej komisie (. pdf . s. 8) patrí na Slovensku oblasť začleňovania vylúčených občanov k trvale slabým miestam slovenskej politiky. Nepriaznivo hodnotí aj zrušenie legislatívneho zámeru zákona o sociálne vylúčených spoločenstvách. Dátum zverejnenia analýzy: 27.02.2017 Naspäť Nahlásiť chybu

pdf zákona Proti rokovanie pdf


Fico odsúhlasil pôžičku Grékom, my sme ju zamietli.

Bývalá vláda na rokovaní 8. mája 2010 schválila Návrh postupu členských štátov eurozóny k poskytnutiu pomoci Helénskej republiky , ktorý vychádzal zo záverov dohodnutých na Rade. V predkladacej správe k materiálu sa píše: V zmysle záverov Rozhodnutia Rady Európskej únie z 5. mája 2010 sa členské štáty eurozóny zaviazali poskytnúť Grécku finančnú stabilizačnú pomoc prostredníctvo bilaterálnych pôžičiek. Pomoc Grécku bude súčasne financovaná Medzinárodným menovým fondom a Európskou úniou. Bilaterálna pôžička Slovenskej republiky Grécku bude súčasťou bilaterálnych pôžičiek poskytnutých členmi eurozóny, ktoré budú centrálne riadené Európskou komisiou. Zmluvný mechanizmus pomoci Grécku sa bude uskutočňovať na základe dvoch zmlúv, a to prostredníctvom Úverovej zmluvy a Veriteľskej zmluvy. Veriteľská zmluva predpokladá, že zmluvnými stranami budú len (suverénne) veriteľské členské štáty eurozóny. Naproti tomu samotná Úverová zmluva sa bude podpisovať len medzi Európskou komisiou poverenou členskými štátmi eurozóny a Gréckom ako dlžníkom. Povinnosť Slovenskej republiky byť viazaná obidvoma zmluvami (t.j. poskytnúť úver) je však podmienená splnením vnútroštátnych postupov potrebných na nadobudnutie účinnosti obidvoch zmlúv pre Slovenskú republiku ako aj vykonaním viacerých legislatívnych zmien. SME k tomu napríklad napísalo : Počiatkov podpis však neznamená zelenú pre našu pôžičku. Veriteľskú aj úverovú zmluvu a celú pôžičku musí u nás schváliť parlament. To je podmienka, bez ktorej peniaze Grékom nepožičiame. O pôžičke sa podľa Fica bude u nás rozhodovať až po voľbách. „O tomto som informoval všetkých členov eurozóny,“ povedal Fico. Za plnenie tejto pôžičky Grécku hlasoval po voľbách iba jeden poslanec.

predkladacej správe

napríklad napísalo

hlasoval po voľbách


Keď sme boli spolu s pánom Kňažkom v UPeCe v pondelok, tak dostal otázku, že bol v šiestich politických stranách a veľmi hrdo, a mne sa to páčilo, tá reakcia, že “Ja som nebol v šiestich politických stranách, ja som ich šesť zakladal.”

Je pravdou, že Milan Kňažko povedal, že do žiadnej strany nevstúpil, ale vždy ju založil. Avšak na spomínanej diskusii sa nehovorilo o šiestich stranách, ale o “niekoľkých stranách”. Výrok Radoslava Procházka preto hodnotíme ako zavádzajúci.

R. Procházka cituje slová M. Kňažka, ktoré povedal na diskusii 24. februára 2014 na diskusii v Univerzitnom pastoračnom centre v Mlynskej doline v Bratislave. M. Kňažko dotal otázku: “vy ste boli v niekoľkých stranách, niektoré ste aj sám zakladali”, na ktorú M. Kňažko odpovedal, že “Otázka nebola presná, pretože nie je pravdou, že som v niekoľkých stranách bol a niekoľko som založil. Všetky som založil, nikdy som do žiadnej strany nevstúpil. Nikdy, vždy som ju založil”. Záznam celej diskusie nájdete TU (otázka a odpoveď od času 1:22, pozn.)

TU


...koľko má tabuľkový počet našich ozbrojených síl? 16 tisíc. Koľko máme obsadených? 12 tisíc. My máme na 75% naplnený početný stav slovenskej armády.

Milan Krajniak svojim výrokom chcel poukázať na nízky počet profesionálnych vojakov v ozbrojených silách. Zatiaľ, čo v roku 2006 bol plánovaný počet vojakov 19 500, z čoho reálne bolo obsadených 15 300, v roku 2017 tieto čísla klesli na 16 077 plánovaných a 12 180 reálne obsadených miest (údaje k 6. júlu 2017), z čoho vyplýva, že obsadených je reálne 75 % ( .doc , s. 5). Na základe získaných údajov Ministerstva obrany Slovenskej republiky hodnotíme výrok ako pravdivý.

nízky .doc SITA


...každý 1. september bude nový minister ako to posledných päť rokov bolo (...).

Počas piatich rokov (2013-2017) sa vo funkcii ministra školstva vystriedalo šesť ministrov. Každý školský rok (začiatok 1. septembra) otváral nový minister alebo ministerka. Výrok preto hodnotíme ako pravdivý. Ešte v roku 2012 počas druhej vlády Roberta Fica zasadol do ministerského kresla Dušan Čaplovič. Jeho pôsobenie poznačili viaceré kauzy, napríklad prenájom predraženej limuzíny , alebo objednávka nového loga pre Ústav informácií a prognóz za 8650 eur. Úrad pre verejné obstarávanie preveroval u Čaploviča 11 tendrov vo výške viac ako 70 miliónov eur pre podozrenie z netransparentnosti. Čaplovičovo funkčné obdobie je spájané aj s celoslovenským štrajkom učiteľov, ktorý sa konal 7. mája 2013. Dušan Čaplovič podal 2. júla 2014 demisiu a na jeho miesto nastúpil Peter Pellegrini. Ten po piatich mesiacoch rezort školstva opustil, aby vo funkcii predsedu parlamentu mohol nahradiť Pavla Pašku, ktorý odstúpil po odhalení kauzy predraženej kúpy CT prístroja. Na post ministra nastúpil 25. novembra 2014 Juraj Draxler, ktorý počas Pellegriniho funkčného obdobia pôsobil ako jeho poradca a neskôr bol vymenovaný za štátneho tajomníka rezortu školstva. Draxler ako minister školstva presadil viacero reforiem, napríklad zavedenie duálneho vzdelávania , nové vzdelávacie plány pre základné školy či vymenovanie riaditeľa odboru ochrany práv v regionálnom školstve (tzv. školského ombudsmana ). Opozičné strany sa snažili o jeho odvolanie kvôli kauze v Metodicko-pedagogickom centre, situácii okolo budovy Ekoiuventy a podozrivej dotácii pre Vysokú školu Danubius v Sládkovičove, avšak Draxler ostal vo funkcii do riadneho konca volebného obdobia. Dňa 23. marca 2016 bol za nového ministra školstva vymenovaný Peter Plavčan. Po tom, ako sa prevalila kauza okolo prerozdeľovania eurofondov na výskum a inovácie, keď dotácie mali dostať prevažne súkromné firmy, sa Plavčan rozhodol podať demisiu ku dňu 31. augusta 2017. Dočasným vedením rezortu školstva bola následne 1. septembra 2017 poverená ministerka pôdohospodárstva Gabriela Matečná . Tá vo funkcii pôsobila, pokým prezident Kiska 13. septembra 2017 nevymenoval za ministerku školstva Martinu Lubyovú .

limuzíny
loga
tendrov
štrajkom
duálneho vzdelávania
vzdelávacie plány
školského ombudsmana
Metodicko-pedagogickom
Ekoiuventy
Danubius
eurofondov
demisiu
Gabriela Matečná
Martinu Lubyovú


Pýtam sa vás, prečo ste nepodporili zmluvy, ktoré vláda podpísala so všetkými inštitúciami na svete a na Slovensku okrem slovenskej opozície, pokiaľ ide o zavádzaní eura?

Opozícia neodmietla podpísať zmluvy o eure, keďže nič také neexistuje, ale odmietla podpísať tzv. „ Deklaráciu spoločenskej zhody zaviesť a používať euro “, pod ktorú sa podpísala vláda Slovenskej republiky, Asociácia zamestnávateľských zväzov a združení, Republiková únia zamestnávateľov, Konfederácia odborových zväzov a Združenie miest a obcí Slovenska. Dôvodom malo byť to, že vláda podľa SDKÚ „zhoršuje podnikateľské prostredie, ohrozuje udržateľnosť verejných financií, neposkytuje verejnosti dostatok informácií ani neplní Národný plán zavedenia eura“. (Ide o druhé použitie tohto argumentu zo strany Fica, prvýkrát sa objavil počas jeho predvolebného samovystúpenia v STV).

Dôvodom

samovystúpenia


Viete veľmi dobre o tom ako v Tipose si zobrali vaši nominanti 510 tisíc eur tantiém len preto, že rozpustili rezervu a hospodársky výsledok.

Podobný výrok sme overovali už v minulosti ( Na telo , 26. júna 2012). Výrok hodnotíme ako pravdivý, pretože podľa Protokol NKÚ o o výsledku kontroly v oblasti nakladania s finančnými prostriedkami a majetkom TIPOS, je zrejmé, že zníženie rezervy súvisiacej so sporom s Lemikonom, zásadne ovplyvnilo zisk v roku 2011. Je tiež pravdou, že rozdelenie zisku smerovalo aj na spomínané odmeny. P. Kažimír správne uvádza, že exminister financií Ivan Mikloš schválil vyplatenie 510 tisíc eur zo zisku predstavenstvu a dozornej rade Tiposu. Piati členovia predstavenstva a piati členovia dozornej rady dostali spolu 510-tisíc eur. Spoločnosť Tipos obhajuje výšku odmien tým, že v roku 2011 dosiahli rekordný zisk 32,3 mil. eur. podľa denníka SME (15. apríla 2012): "Šéfovi Tiposu, svojmu nominantovi Milošovi Roncovi dal 80-tisíc, podpredsedovi predstavenstva, svojmu exporadcovi Güntherovi Furinovi 70-tisíc, traja členovia predstavenstva a šéf dozornej rady získali po 60-tisíc a štyria členovia rady po 30-tisíc." Hospodárskemu výsledku pomohla aj rezerva určená na spor so spoločnosťou Lemikon. Podľa informácií denníka SME (12. apríla 2012) bola táto rezerva prehodnotená a znížená, pretože Tipos očakáva, že spore s Lemikonom uspeje. Protokol NKÚ o o výsledku kontroly v oblasti nakladania s finančnými prostriedkami a majetkom TIPOS (s.5-6) uvázda: "V zmysle auditovaných výsledkov hospodárenia dosiahla spoločnosť TIPOS, a. s. výsledok hospodárenia za rok 2011 zisk pred zdanením vo výške 40 498 281 eur, čo bolo o 28 888 602 eur viac ako plánovala. Zisk po zdanení predstavoval 32 332 816 eur, odložená daň z príjmu bola vo výške 8 142 620 eur a daň z úrokov 22 845 eur. Celkový výsledok hospodárenia výrazne ovplyvnili mimoriadne nákladové položky, najmä zníženie rezervy na súdny spor so spoločnosťou Lemikon Limited o 34 724 155 eur , náklady súvisiace s podaním na Ústavný súd SR 4 446 582 eur a opravná položka k finančnému majetku CASINOS SLOVAKIA a. s. vo výške 1 963 689 eur. Po zohľadnení uvedených mimoriadnych nákladových položiek by výsledok hospodárenia pred zdanením dosiahol výšku 12 184 397 eur, t. j. nárast o 574 718 eur oproti plánu. MF SR svojimi rozhodnutiami zo dňa 06.03.2012 vykonanými v pôsobnosti valného zhromaždenia schválilo účtovnú závierku spoločnosti k 31.12.2011 a rozdelenie zisku dosiahnutého za rok 2011 na vykrytie straty z minulých období vo výške 31 605 816 eur, na vyplatenie tantiém členom predstavenstva a dozornej rady v celkovej výške 510 000 eur a na vyplatenie podielov na zisku pre zamestnancov spoločnosti vo výške 217 000 eur." *doplnené a zmenená hodnota z neoveriteľné na pravda 9. januára 2013. Dátum zverejnenia analýzy: 08.10.2012 Naspäť Nahlásiť chybu

Na telo
510 tisíc
dostali
SME
SME


V každom prípade je tu jeden rozdiel, máme hlavným alebo dominantným dodávateľom plynu na slovenskom trhu je Slovenský plynárenský priemysel, ktorý bol za predchádzajúcich vlád, takpovediac sa vrátil stopercentne do rúk štátu.

SPP je skutočne dominantným dodávateľom plynu na Slovensku a Slovenská republika sa v roku 2014 stala jediným akcionárom podniku. Výrok preto hodnotíme ako pravdivý.

Slovenský plynárensky priemysel (SPP) pokrýva väčšinu dodávok plynu na Slovensku. Vyplýva to z webovej stránky podniku a z výročných správ Úradu pre reguláciu sieťových odvetví. V roku 2021 SPP dodával plyn pre viac než 62 % domácností (. pdf , s. 43), viac než 71% malých podnikov a 58 % priemyselných odberateľov (. pdf , s. 44). Za rok 2020 uvádza ÚRSO podobné čísla (. pdf , s. 33-35). V roku 2019 bol podiel SPP na dodávaní plynu na Slovenskom trhu o niečo menší, stále však majoritný (. pdf , s. 21-22).

Podľa denníka Sme sa Slovensko stalo jediným akcionárom Slovenského plynárenského priemyslu v júni roku 2014 , keď odkúpilo podiel od spoločnosti EPH. V súčasnosti je v obchodnom registri SR uvedený vo výpise akciovej spoločnosti SPP stále len jeden akcionár, ktorým je Slovenská republika.

Vyplýva
výročných správ
pdf
pdf
pdf
pdf
stalo
2014
výpise


Lepšie to vyzerá pri rope, tam máme potvrdené zásoby na 90 dní. Sú to naše vlastné zásoby v našich vlastných zásobníkoch na území Slovenska, čiže ropu na najbližšie 3 mesiace nevidím žiaden problém.

Núdzové zásoby ropy na Slovensku upravuje od roku 2013 zákon č. 218/2013 Z. z. Zodpovedá za nich Agentúra pre núdzové zásoby ropy a ropných výrobkov , tá v závere svojej kontroly za rok 2021 potvrdila, že skladovatelia ropy majú zásoby v predpísanom množstve. Výrok hodnotíme ako pravdivý.

Podľa § 7 o minimálnom limite núdzových zásob, predpísané množstvo podľa prvého odseku zodpovedá zásobám na 90 dní: „Minimálny limit núdzových zásob na príslušný rok začína platiť 1. júla na obdobie nasledujúcich 12 kalendárnych mesiacov a predstavuje množstvo núdzových zásob, ktoré zodpovedá 90 dňom priemerného denného čistého dovozu ropy a ropných výrobkov za kalendárny rok predchádzajúci začiatku platnosti minimálneho limitu alebo 61 dňom priemernej dennej domácej spotreby, podľa toho, ktorá z hodnôt je vyššia.”

Podľa § 9, odseku 9 sa ropné zásoby musia skladovať na území Slovenska: „Agentúra môže zabezpečiť skladovanie núdzových zásob alebo ich časti mimo územia Slovenskej republiky na území členského štátu, s ktorým má Slovenská republika uzavretú medzivládnu dohodu o skladovaní núdzových zásob; to neplatí pre skladovanie ropy a osobitných zásob.”

majú

zodpovedá


Náš pán prezident sa netají tým, že on má radšej osobného priateľa Erdogana..

Andrej Danko týmto výrokom reagoval na otázku moderátora, ktorá sa týkala nedávnej pracovnej cesty Danka do Arménskej republiky. Danko predtým spomínal genocídu Arménov a vzťahy Turecka s EÚ. V diskusii sa vyjadril, že táto cesta do Arménska bola pre neho dôležitá, a že chcel " nadviazať tento vzťah aj z hľadiska toho vývoja v Európskej únii k Turecku. Náš pán prezident sa netají tým, že on má radšej osobného priateľa Erdogana. Ja sa priznám tým, že tiež rád chodím do Turecka na dovolenku, ale myslím si, že mentálne a ľudsky sme veľmi rozdielni . " Pri príležitosti návštevy Erdogana prezident Kiska skutočne povedal, že Slovensko a Turecko sú priatelia, avšak to vôbec neznamená nutne existenciu osobného priateľského vzťahu medzi Kiskom a Erdoganom. A už vôbec to prezident Kiska nepovedal v kontexte výberu medzi Arménskom a Tureckom v prípade genocídy Arménov, ako to ďalej Danko naznačoval. Výrok hodnotíme ako nepravdivý.

návštevy
marci 2015
Povedal
kritiky
facebookovej
vstupu do EÚ
oficiálnej návštevy
štátne ocenenie


Evidovaní nezamestnaní mohli predtým pracovať na dohody bez nejakých väčších obmedzení. Jediným obmedzením bola výška zárobku 148 eur mesačne. Tá hranica príjmu sa síce zvýšila na 199 eur mesačne, ale vážnym zásahom bolo to, že evidovaný nezamestnaný môže na dohodu robiť iba 40 kalendárnych dní v roku.

Zmena zákona o službách zamestnanosti, platná od 1. mája 2017 výrazne sprísnila podmienky výkonu zárobkovej činnosti uchádzačmi o zamestnanie evidovanými na úrade práce. Pred zavedením novely zákona museli uchádzači splniť len jednu podmienku - ich mesačný príjem nemohol presiahnuť 75% sumy životného minima, čo pred májom 2017 predstavovalo sumu 148,57 eur. Od 1. mája 2017 táto hranica príjmu sa zvýšila na životné minimum, teda na sumu 198,09 eura. Najväčšou zmenou je, že uchádzač už nebude môcť pracovať na pracovnú zmluvu na skrátený úväzok ale len na dohody a to maximálne 40 dní v roku. Výrok hodnotíme ako pravdivý. Od mája 2017 je platná novela zákona o službách zamestnanosti, ktorá zmenila mimo iné aj podmienky zárobkovej činnosti uchádzača o zamestnanie evidovaného na úrade práce. Takýto uchádzač mal predtým možnosť pracovať aj na pracovnú zmluvu na skrátený úväzok. Podľa nových pravidiel evidovaný uchádzač môže podpísať už len dohodu resp. dohodu o vykonaní práce alebo o pracovnej činnosti. Trvanie tohto pracovnoprávneho vzťahu už nesmie presiahnuť súhrne 40 dní v kalendárnom roku. Je nutné pridať, že nakoľko sa jedná o prácu na dohodu, uchádzač môže odpracovať najviac desať hodín týždenne. Zmenila sa aj maximálna výška odmeny za tento typ zárobkovej činnosti. Do 30. apríla 2017 mesačný príjem občana evidovaného na úrade práce nesmel presiahnuť 75% sumy životného minima - presne 148,57 eur. Tento limit sa zvýšil na životné minimum, teda na sumu 198,09 eura. Dátum zverejnenia analýzy: 27.11.2017 Naspäť Nahlásiť chybu

sprísnila Najväčšou možnosť Trvanie Zmenila


Oni sa v utorok rozišli na koaličnej rade a povedali, že obnova, došlo k obnove dôvery, máme 79 hlasov a máme aj spoločného kandidáta na generálneho prokurátora, tak sa pýtam teda, že prečo nevolia, keď majú dôveru, majú 79 hlasov a majú aj generálneho prokurátora.

14. decembra 2010 bola koaličná rada, na ktorej boli pod ľa slov I. Radičovej potvrdené predchádzajúce stanoviská o spoločnom kandidátovi Čentéšovi a jeho spoločnej podpore. I. Radičová zdôraznila, že pokračuje "dôvera v základnom smerovaní koalície, v záväzku napĺňať programové vyhlásenie vlády".

pod
ľa slov I. Radičovej


V Rakúsku obmedzili počet veľkých predajných plôch.

Demagog.sk nemá dostupné informácie o zmenšovaní počtu predajných plôch v Rakúsku.

pdf


Rozpočet cyklotrasy Zvolen – Sliač bol na viac ako 1,2 milióna naprojektovaný. Urobili sme súťaž, kde súťažné podmienky odovzdalo 20 firiem a do elektronickej aukcie sa prihlásilo 8 firiem. V tejto aukcii sa podarilo znížiť túto cenu na polovicu. Táto cyklotrasa je zároveň určená aj pre kolieskové korčule, teda s hladkým asfaltovým povrchom. Váš kolega z SDKÚ p. Mikuš hlasoval za tento projekt.

Vladimír Maňka neuvádza správne sumu projektu, jeho 1,2 milióna nadsadzujú oficiálnu obstarávaciu cenu o vyše 200 tisíc EUR a medializovanú sumu, ktorú banskobystrický kraj projektu schválil, dokonca zdvojnásobuje. Výrok je teda nepravdivý. Podľa Registra investícií, ktorý je prílohou k rozpočtu BBSK na rok 2013 bola obstarávacia cena projektu naplánovaná na sumu 998 tisíc eur. Zastupiteľstvo BBSK schválilo uznesením 519/2013 poskytnutie dotácie na daný projekt vo výške 633 tisíc eur. Jozef Mikuš hlasoval skutočne za návrh na poskytnutie dotácie pre mesto Sliač, ktoré je formálne stavebníkom projektu. Medializovné informácie hovoria o sume 635 tisíc EUR, ako napríklad portál sliacdnes.sk , alebo správa TASR. Maňka správne hovorí, že cyklotrasa je určená aj pre kolieskové korčule. Konkrétne informácie o súťaži a o elektronickej aukcii sa nám nepodarilo získať, nevieme preto potvrdiť počet prihlásených firiem. Dátum zverejnenia analýzy: 30.09.2013 Naspäť Nahlásiť chybu

Registra rozpočtu 519/2013 hlasoval sliacdnes.sk správa kolieskové


Dnes podľa zákona môže generálneho prokurátora, teda kandidáta navrhnúť iba poslanec Národnej rady. V tej novele zákona, ktorá je aktuálne v parlamente, toto rozširujeme na radu prokurátorov, ombudsmanku, ministerka spravodlivosti môže navrhovať, profesijné organizácie atď. a všetky tieto inštitúcie budú môcť navrhnúť svojho kandidáta.

Podľa dnešného znenia zákona „generálneho prokurátora vymenúva a odvoláva prezident Slovenskej republiky na návrh Národnej rady Slovenskej republiky.” Koaličný návrh na zmenu tohto zákona má rozšíriť tak okruh ľudí, ktorí by mohli kandidovať, ako aj okruh ľudí, ktorí by mohli nominovať kandidátov. Po novom by kandidátov mohol navrhnúť urobiť poslanec parlamentu, minister spravodlivosti, ombudsman, rada prokurátorov, profesijná organizácia právnikov či vedecká inštitúcia pôsobiaca v oblasti práva. Tvrdenie Gábora Grendela preto hodnotíme ako pravdivé.

znenia návrh


...keď išlo o prostriedky na vyradenie atómovej elektrárne napríklad, tak sme boli v aliancii s Bulharskom a s Litvou.

Je pravdou, že Slovensko, Litva a Bulharsko tvorili čo sa týka oblasti vyraďovania atómových elektrárni v aliancii, keďže sa ich problém bezprostredne týkal. Poslanci EP v roku 2013 schválili finančnú pomoc pre tieto krajiny, ktoré mali pomôcť pri odstavovaní atómových elektrárni z dôvodu ich zastaranosti. Podrobná správa vlády mapuje proces získavania dodatočných prostriedkov na odstávku elektrárni. O spolupráci pri získavaní dodatočných prostriedkom na odstávku zastaraných atómových elektrárni medzi krajinami hovorila aj Litovská prezidentka Dalia Grybauskaite na návšteve SR v roku 2013. Výrok hodnotíme ako pravdivý.

schválili odstavovaní správa návšteve


Vy sa nepamätáte, ako sa o Slovensku vo svete písalo ešte v 98.roku? Boli sme proste čierna diera Európy. Mali sme 20% nezamestnanosť.

Podľa žiadnej zo štatistík nebola hodnota nezamestnanosti na začiatku vládneho obdobia prvej Dzurindovej vlády na úrovni 20%. Podľa údajov ŠÚ SR v roku 1998 kedy nastúpila prvá vláda M. Dzurindu bola nezamestnanosť 12,5 %, v roku 1999 už 16,2%, v roku 2000 to bolo 18,6% a v roku 2001 19,2 %. Následne už iba klesala. V roku 2006 vláda M. Dzurindu odovzdala krajinu vláde R. Fica kde nezamestnanosť bola podľa ŠÚ SR na úrovni 13,5 %. Pod 10%, podľa ukazovateľa ÚPSVaR klesla až na začiatku volebného obdobia R. Fica (august 2006). Čo sa týka výroku ohľadne Slovenska ako "čiernej diery " v strede Európy, ten skutočne odznel. V 90. rokoch ho počas vlády Vladimíra Mečiara vyslovila Madeleine Albrightová, vtedajšia Ministerka zahraničných vecí USA. Reagovala tak na Mečiarove nedemokratické praktiky a jeho odvrátenie sa od snahy vstupiť do EÚ a NATO. Výrok Mikuláša Dzurindu nie je pravdivý. Dzurinda v tomto prípade opakovane uvádza nesprávne údaje. Dátum zverejnenia analýzy: 27.02.2012 Naspäť Nahlásiť chybu

žiadnej zo štatistík
Podľa údajov ŠÚ SR
diery


My máme v programoch vyhlásenie vlády, prehodnotiť rozsah chránených území.

Prehodnotiť rozsah chránených území skutočne je v programovom vyhlásení vlády. Výrok hodnotíme ako pravdivý.

Programové vyhlásenie vlády


To, čo platí, že my musíme viazať 3 percentá výdavkov podľa zákona o rozpočtovej zodpovednosti a budeme sa to snažiť takým spôsobom urobiť, aby neboli ohrozené opäť najslabšie skupiny na Slovensku.

Ústavný zákon o rozpočtovej zodpovednosti nariaďuje ministerstvu financií viazať 3 % výdavkov, ak výška dlhu dosiahne 45 %, ale nie 47 % podielu na hrubom domácom produkte (HDP). Dané opatrenie platí aj v prípade ak výška dlhu dosiahne 50 % a viac podielu na HDP.

Podľa údajov Štatistického úradu Slovenskej republiky predstavoval celkový dlh verejnej správy v roku 2022 63,38 miliárd eur, čiže 57,8 % HDP.

Výrok hodnotíme ako pravdivý.

nariaďuje údajov


Pretože ak niekto hovorí veľmi nezodpovedne napríklad o tom, že by si mali ľudia zameniť eurá za iné peniaze, tak si musíme uvedomiť, že odchod od eura by znamenal totálnu devalváciu národnej meny. Obrovské znehodnotenie úspor ľudí v bankách. Obrovskú infláciu, obrovský problém s cenami.

Robert Fico sa snaží vytvoriť ilúziu, že v prípade, ak by si ľudia začali meniť eurá za inú menu, malo by to rovnaké následky ako prípadný odchod krajiny z eurozóny. Výrok hodnotíme ako zavádzajúci aj keď je pravdou, že v prípade odchodu krajiny z eurozóny by nástupnícka mena voči euru výrazne oslabila s čim by súvisela aj vysoká inflácia. Na druhej strane by oslabením nástupníckej meny sa krajina stala konkurencie schopnejšou. Podľa manažéra Infinity Capital Petra Bálinta by odchod z eurozóny predstavoval náklady pre odchádzajúcu krajinu a to: - veľmi vysokú infláciu až hyperinfláciu spôsobenú prudkou devalváciou nástupníckej meny , - prudké zvýšenie kreditnej prirážky na štátnych dlhopisoch, ktorá by odrážala očakávanú infláciu a devalváciu, - neschopnosť štátu a podnikového sektoru obsluhovať dlhy denominované v eurách a z toho plynúce defaulty, - exodus depozít z bánk a útek z dlhopisového a akciového trhu kapitálu a ich následný kolaps, - kolaps platobného systému z dôvodu neistoty súvisiacej s vysporiadaním záväzkov, - najmenej na 10 rokov strata prístupu k financovaniu cez kapitálový trh, - strata privilégií plynúcich z členstva v EÚ Nástupnícke meny v slabých krajinách, ktoré by opustili EMÚ by pravdepodobne stratili 50% hodnoty voči euru. Tento krok by prinavrátil konkurencieschopnosť, ktorú od roku 1999 postupne strácali, kvôli nadmernému rastu ceny práce v porovnaní s Nemeckom. Slová o oslabení nástupníckej meny voči euru v prípade odchodu z eurozóny potvrdzujú aj analýzy prípadného gréckeho odchodu z EMÚ. Na druhej strane však dodávajú, že ekonomika by sa oslabením meny stala konkurencie schopnejšou. Euractiv (21.mája 2012): "Ak Grécko opustí eurozónu, zvyšok sa už nebude musieť starať o jeho budúcnosť. Hneď po zavedení nová mena síce prudko oslabí, no grécka ekonomika bude oveľa konkurencieschopnejšia." Jan Bureš, hlavný ekonóm Era Poštovej sporiteľne pre Aktuálně.cz (17.mája 2012): "... Grécke banky môžu teoreticky prežiť pád vlastného štátu a prudkú devalváciu v prípade euro-exitu. Ľudia v takom prípade síce výrazne reálne schudobnejú, ale pravdepodobne "iba" kvôli vysokej inflácii..." Dátum zverejnenia analýzy: 10.09.2012 Naspäť Nahlásiť chybu

Petra Bálinta
Euractiv
Aktuálně.cz


My dnes využívame ten plynovod možno na úrovni okolo 60 – 70 %.

Presné údaje o využití prepravného plynovodu nie sú k dispozícii, no podľa článku denníka Pravda z novembra 2013 bol v roku 2012 transportný plynovod využitý " zhruba na polovicu ". Oficiálna stránka spoločnosti eustream, ktorá tento plynovod spravuje, poskytuje informácie o využití kapacity prepravnej siete s maximálnymi a minimálnymi percentami využitia jednotlivých vstupných a výstupných bodov na hraniciach so susednými krajinami za jednotlivé roky, pričom rozptyly sa významne divergujú.

článku informácie


Je (aktuálna efektívna daňová sadzba pri výbere DPH, pozn.) momentálne myslím 15,8% a za posledné roky, od roku 2012, kedy bola úplne na dne, sa každým rokom efektívne zvyšuje a za posledný štvrťrok sa zvýšila o 0,6%, to znamená, je každým rokom efektívnejší a lepší výber DPH

Finančná správa Slovenskej republiky potvrdila, že efektívna daňová sadzba vo štvrtom štvrťroku 2017 dosiahla 15,82 %. V treťom kvartáli roku 2017 bola sadzba na úrovni 15,16 %. Rozdiel predstavuje nárast okolo 4 %, respektíve o približne 0,6 percentuálnych bodov. Historicky najnižšia efektívna daňová sadzba bola zaznamená v roku 2012 a bola na úrovni 11,8 %. Napriek malej nepresnosti v terminológii hodnotíme výrok ako pravdivý.

INESS správy dosiahla .pdf


Padlo celé vedenie Slovenského pozemkového fondu (v kauze Slavkov, pozn.).

Výrok je pravdivý, ak za celé vedenie vedenie Slovenského pozemkového fondu (SPF), považujeme generálneho riaditeľa a námestníka fondu. Odvolaní boli aj všetci členovia dozornej rady. Server aktuálne.sk z 3. decembra 2009: "Slovenský pozemkový fond (SPF) je bez vedenia aj bez dozornej rady. Po tom ako, vláda stredu na výzvu premiéra Roberta Fica a následný návrh ministra pôdohospodárstva Vladimíra Chovana odvolala z funkcie generálneho riaditeľa fondu Miroslava Mihalíka (nominant Smeru-SD) i jeho námestníka Adriana Šándorčina (nominant ĽS-HZDS), odvolalo plénum parlamentu aj členov dozornej rady fondu vrátane tých, ktorých nominujú poslanecké strany. Návrh po búrlivej diskusii spojenej s obštrukciami na strane opozície aj koalície podporili poslanci naprieč politickým spektrom. O svoju funkciu tak prišli nominanti vlády Jozef Kolesár, Miloslav Šebek, Marián Čakajda, Slavomír Eliaš, Ľubomír Řehák a Mária Gajdošová, ako aj Ján Bodnár, Štefan Herman a Peter Marčulinec nominovaní do rady fondu parlamentom."

aktuálne.sk


Tak, ako vy ste poškodili, ako ústavný činiteľ meno a obraz Slovenskej republiky či už so svojim vzťahom a vyhláseniami o eure.

Ako uvádza pravda.sk : "Slovensko by podľa predsedu parlamentu Richarda Sulíka (SaS) malo prestať slepo veriť rečiam lídrov eurozóny a pripraviť si plán B na opätovné zavedenie slovenskej koruny." Aj Hospodárske noviny uvádzajú, že znechutenie zo zadlženej eurozóny, z reakcií akými politici riešia problémy Grécka, Írska, Portugalska a ďalších krajín topiacich sa v bahne dlhov - aj to viedlo predsedu slovenského parlamentu a lídra liberálnej SaS Richarda Sulíka, aby vyzval na prípravu plánu B. " Tým je opätovné zavedenie slovenskej koruny," napísal Sulík v komentári zo dňa 13.decembra 2010 pre HN . Označenie výroku za poškodzujúci ponechávame na čitateľoch.

pravda.sk
Hospodárske noviny
HN


Pred rokom aj niečo sme organizovali veľké protesty proti korupcii pri kauze CT a vtedy na tie námestia nám chodilo od 3 do 5 tisíc ľudí nám chodilo na námestia naozaj v mraze, v chlade.

Je pravdou, že poslanci OĽaNO sa podielali na organizácii protestov proti korupcii v rámci kauzy CT v novembri 2014, ktorých sa zúčastnili tisíce ľudí. Výrok hodnotíme ako pravdivý. Kauza CT spočívala v predraženom nákupe CT prístroja do Piešťanskej nemocnice(za 1,6 milióna eur). Situácia sa vyostrila na jeseň roku 2014 kedy proti predraženému nákupu verejne vystúpili členovia správnej rady nemocnice - Magdaléna Kovačičová a Alan Suchánek.

kauzy
protestov
protestná skupina
organizované
protestujúcich
prišlo
Plus jeden deň
zdrojov
zúčastniť


... uvažujeme aj nad tým, že prípadne by sme postavili samostatného kandidáta (na prezidenta, pozn.), zatiaľ toto nebolo, že občan maďarskej národnosti kandidoval na tento post.

Je pravdou, že doposiaľ žiaden príslušník maďarskej národnosti nekandidoval na post prezidenta SR. Nestalo sa tak ani v jednom z volebných rokov 1999 , 2004 ani 2009 .


...čiže tá agenda je naozaj rozsiahla a už je skoro rok vlády preč a v skutočnosti sa ešte nič fyzicky nevykonalo, čiže ten systém alebo aj ten, ten nový informačný systém, ktorý bol pre daňové úrady vyobstaraný, ešte za nás sa vôbec neimplementuje.

Informácie o stave implementácie nového daňového informačného systému sme nenašli. O tom, že sa však téma rieši svedčí nedávna správa sme.sk z 5. mája o tom, že projekt nebude v aktuálnej fáze financovaný z eurofondov.

sme.sk


My si myslíme, že rozhodnutie, ktoré smerovalo k zamestnávateľom, kedy sme podporili zamestnávateľa pri zamestnávaní mladých ľudí preplatením minimálnej mzdy, vrátane odvodov, je efektívne a o tom svedčí jeden údaj. Až 80 % mladých ľudí, ktorí takto nastúpili do práce, si udržalo svoje pozície pracovné.

Takmer rovnaký výrok Robert Fico vyslovil už v relácii O 5 minút 12 19. októbra 2014. Tak ako vtedy, i teraz sme nedokázali nájsť nijakú analýzu, či inú informáciu, ktorá hovorí o tom, koľko percent mladých ľudí zamestnaných takýmto spôsobom si udržalo svoju prácu. Výrok hodnotíme ako neoveriteľný.

O 5 minút 12


...schválili sme prednedávnom, vládna koalícia, potom aj parlament, register koncových užívateľov výhod.

Register konečných užívateľov výhod (KÚV) bol prijatý ešte za druhej Ficovej vlády v roku 2015, ten bol ale neskôr nahradený registrom partnerov verejného sektora (RPVS). Ani register KÚV, ani RPVS nebol schválený vládou a parlamentom len "prednedávnom", ako uvádza Ján Podmanický. Výrok preto hodnotíme ako nepravdivý. O registri konečných užívateľov výhod (KÚV) sa píše v § 134a až 134e zákona č. 252/2015 Z. z. zo 17. septembra 2015. Tento register bol nahradený registrom partnerov verejného sektora (RPVS) 1. februára 2017, teda dňom účinnosti zákona č. 315/2016 Z. z. o registri partnerov verejného sektora a o zmene a doplnení niektorých zákonov (tzv. protischránkový zákon). S právcom registra už momentálne nie je Úrad pre verejné obstarávanie ako tomu bolo pri registri KÚV, ale ministerstvo spravodlivosti.Registrujúcim orgánom je Okresný súd v Žiline. Hlavným rozdielom medzi registrom KÚV a RPVS je podľa webovej stránky ministerstva spravodlivosti to, že " RPVS sa vzťahuje nielen na vzťahy vznikajúce v režime verejného obstarávania, ale jeho pôsobnosť sa týka širokého okruhu transakcií medzi štátom, resp. verejným sektorom a fyzickými a právnickými osobami, ktoré neprebiehajú len prostredníctvom verejných obstarávaní, ale ide aj napr. o poskytovanie prostriedkov z európskych fondov, poskytovanie dotácií či inej štátnej pomoci, uzatváranie kúpnych, nájomných alebo iných zmlúv, rovnako ako aj na postúpené pohľadávky štátu a pod." Agentúra TASR dodáva, že súčasný "r ežim sa sprísni aj vo vzťahu k verejným funkcionárom. V registri budú uvedení nielen ako koneční užívatelia výhod, ale tiež ak figurujú kdekoľvek v reťazci firiem v riadiacej alebo vlastníckej štruktúre." Akékoľvek nesprávne či nepravdivé údaje o nich môžu byť potrestané až "odobratím hospodárskeho prospechu či vylúčením štatutára." Protischránkový zákon, ktorý pripravilo ministerstvo spravodlivosti pod vedením Lucie Žitňanskej (Most-Híd) si týmito opatreniami dalo za úlohu najmä zaviesť väčšiu transparentnosť do obchodov medzi štátom a firmami zo súkromného sektora. Vláda schválila zákon č. 315/2016 Z. z. 17. augusta 2016, parlament potom 25. októbra 2016, spolu s niekoľkými pozmeňujúcimi návrhmi. Za návrh hlasovalo 121 poslancov NR SR. Dátum zverejnenia analýzy: 25.09.2017 Naspäť Nahlásiť chybu

zákona č.
252/2015 Z. z.
č.
315/2016 Z. z.
S
právcom registra
webovej stránky
TASR
dalo za úlohu
schválila
č.
315/2016 Z. z.
hlasovalo


Päťdesiat percent sporiteľov v 2. pilieri nemá základné vedomosti o investovaní a 80, opakujem 80% týchto ľudí nemá pozitívny vzťah k riziku.

Podobný Kažimírov výrok demagog.sk už overoval v minulosti. Nemáme síce k dispozícii samotný prieskum, ale o jeho výsledkoch informovala SITA : "Vyše polovica sporiteľov v rastových dôchodkových fondoch v druhom pilieri má minimálne vedomosti a skúsenosti s investovaním. Prevažná väčšina z nich nikdy neinvestovala v podielových fondoch a ani prostredníctvom iných finančných nástrojov. Bez ohľadu na typ dôchodkového fondu je prevažná väčšina sporiteľov ochotná akceptovať aj nižšie zhodnotenie svojich úspor, ak bude ich vývoj stabilný. V prieskume sa za takúto možnosť vyslovilo 80,4 % sporiteľov."

demagog.sk

SITA


Porušenosť zákona 60% hypermarketoch. V stredných predajniach čo sú satelity hypermarketov menších mestách, cez 56%. V malých predajniach cez 40% po pracovnej dobe.

Podľa správy (1. októbra 2013) tlačovej konferencie Ministerstva pôdohospodárstva SR z kontroly Štátnej veterinárnej a potravinárskej správy SR (SVSSR):

správy
Úradu verejného zdravotníctva
správa


Tu máme stovky rodičovských združení, čo sú mimovládky, máme tu ústav, Jazykovedný ústav Ľudovíta Štúra, ktorý je mimovládkou. (...)  riešia (mimovládky v školstve, pozn.) mnoho užitočných vecí, olympiády, matematika, fyzika.

Ako mimovládne organizácie označujeme občianske združenia, alebo neziskové organizácie poskytujúce všeobecne prospešné služby alebo nadácie. Zatiaľčo rodičovské združenia môžu mať právnu formu občianskeho združenia alebo neziskovej organizácie, pokiaľ sa rodičia zhodnú na takejto formálnej úprave, Jazykovedný ústav Ľudovíta Štúra je súčasťou Slovenskej akadémie vied, ktorá je podľa zákona právnickou osobou štátu. Predmetové olympiády riadia a organizujú zariadenia spadajúce pod ministerstvo školstva. Keďže ani Jazykovedný ústav Ľudovíta Štúra ani zariadenia organizujúce predmetové olympiády nie sú mimovládne organizácie, hodnotíme tento výrok ako zavádzajúci.

Rodičovské združenia môžu, ale nemusia mať právnu subjektivitu vo forme občianskeho združenia alebo neziskovej organizácie. Právna úprava sa však rodičom na Slovensku odporúča primárne kvôli ľahšiemu získavaniu finančných prostriedkov. Občianske združenia, neziskové organizácie a nadácie totižto môžu byť príjemcom 2% z dane.

Jazykovedný ústav Ľudovíta Štúra je súčasťou Slovenskej akadémie vied, ktorej právnu formu upravuje zákon z roku 2002 o Slovenskej akadémii vied (SAV). Podľa tohto zákona je SAV „právnická osoba štátu so sídlom v Bratislave” a preto nie je mimovládnou organizáciou.

Predmetové olympiády, ako napríklad matematická či fyzikálna olympiáda, sú každoročne vyhlasované Ministerstvom školstva, výskumu, vývoja a mládeže Slovenskej republiky, no na ich samotnú organizáciu ministerstvo každoročne uzatvára kontrakt s Národným inštitútom vzdelávania a mládeže (NIVAM). Národný inštitút vzdelávania a mládeže vznikol zlúčením Metodicko-pedagogického centra, Štátneho pedagogického ústavu, IUVENTY – Slovenského inštitútu mládeže, Národného ústavu certifikovaných meraní vzdelávania a Slovenskej pedagogickej knižnice. V aktuálnom štatúte organizácie z roku 2022 sa priamo uvádza, že „zriaďovateľom NIVAM je ministerstvo” a „NIVAM je príspevkovou organizáciou ministerstva” (. pdf , s. 1). Štatút organizácie vypovedá o tom, že sa nejedná o mimovládnu organizáciu.

NIVAM koordinuje olympiády na celoštátnej úrovni, avšak na regionálnej úrovni je táto činnosť delegovaná na regionálne úrady školskej správy, ktoré podľa pravidiel NIVAM „môžu realizáciou nižších kôl olympiád poveriť školy alebo školské zariadenia vo svojej pôsobnosti, prípadne školy a školské zariadenia patriace do pôsobnosti miest a obcí.” Za celú organizáciu predmetových olympiád tak zodpovedajú vzdelávacie zariadenia, ktoré spadajú pod ministerstvo školstva.

Vyjadrenie Tomáša Druckera pre Demagog.sk z 6. 5. 2024:

„V prípade Jazykovedného ústavu Ľ. Štúra ide jednoznačne o nepresnosť z mojej strany, jedná sa o Slovenskú jazykovednú spoločnosť pri Jazykovednom ústave Ľ. Štúra SAV.”

označujeme odporúča príjemcom súčasťou upravuje zákona uzatvára vznikol pdf delegovaná


A jedna vec z tých sľubov, ktoré sme ľuďom dali, tak bolo to, že nepodporíme zrušenie vlastne toho protizákona a budeme hľadať možno cestou vylepšenia, lepšie riešenie, ale určite sa nebudeme poklonkovať Viktorovi Orbánovi.

SME 20.augusta 2010 ku plánovanému zákonu uviedlo: "Nová koalícia má zmenu zákona v programovom vyhlásení, stále však nevie, ako na to. Kým SDKÚ ešte pred voľbami predložilo vlastný návrh o nerešpektovaní maďarského zákona u nás, KDH vtedy hlasovalo s predchádzajúcou koalíciou. Zmenu teraz nechce ani štvorica Obyčajných ľudí okolo Igora Matoviča (SaS). Koalícia tak nemá dosť hlasov." Problém s Matovičovým výrokom je, že v programe Obyčajných ľudí podobná zmienka o nepodpore zrušenia protizákona, resp. o snahe zlepšiť tento zákon. Rovnako sa nám nepodarilo nájsť ani mediálnu zmienku, v ktorej by sa Matovič pred voľbami k tomuto zákonu vyjadroval. Matovičov mediálny názor je však datovaný až po voľbách a teda nebol byť predvolebným sľubom občanom.

SME 20.augusta 2010


...máme veľmi podobnú produktivitu, asi okolo 80% produktivitu práce s Českou republikou a so Slovinskom. Okolo 80% Európskej únie, a teraz si zoberte, koľko sa rozdáva na, ako sa prerozdeľuje toto to HDP, napríklad v Slovinsku, 50% sa dáva na zamestnancov, na kapitál sa dáva 36% a vláda zoberie 14%. Napríklad v Chorvátsku je to 47%.

Podľa posledných informácií Štatistického úradu Európskej únie z roku 2017 je produktivita práce zamestnanca na hodinu na Slovensku 80,8%, v Česku je to 80,4% a v Slovinsku 80,9%. S dostupnými zdrojmi korešpondujú aj čísla, ktoré Boris Kollár uviedol pri prerozdelení HDP v spomínaných štátoch. Výrok preto hodnotíme ako pravdivý. Produktivitou práce sa označuje podiel množstva tovaru vyrobeného v určitom časovom úseku a množstva práce požadovanej na výrobu tohto tovaru. Produktivita práce slúži na vyjadrenie konkurencieschopnosti a ekonomickej výkonnosti krajín. Téme prerozdeľovania HDP zamestnancom sa Demagog.SK venoval už viackrát aj v minulosti, práve v súvislosti s výrokom Borisa Kollára. Ten čerpal informácie z Programovej konferencie STAROSTLIVÝ ŠTÁT, ktorá sa konala 20. mája 2017 a na základe vybraných ekonomických ukazovateľov (údaje sú zhodné s údajmi z Eurostatu za rok 2016) prezentovala stav Slovenskej republiky. V časti Príklady spravodlivého prerozdelenie HDP dokument ( .pdf , s. 16) prezentuje prerozdelenie HDP v Nemecku, Dánsku, Slovinsku, Chorvátsku a na Slovensku. Uvedené grafy jednotlivých krajín potom zobrazujú, že napríklad v Slovinsku je zamestnancom prerozdelených 50% HDP, na kapitál ide 36% a vláde pripadne zvyšných 14% HDP. V ďalšom grafe je zobrazené prerozdelenie HDP v Chorvátsku, kde 47% ide pre zamestnancov, 36% na kapitál a 17% zoberie vláda. Čo sa týka prerozdelenia HDP na Slovensku, tak 39 % HDP dostávajú zamestnanci, 10 % ide na vládu a ostatných 51 % na kapitál ( .pdf , s. 14). Dátum zverejnenia analýzy: 03.12.2018 Naspäť Nahlásiť chybu

informácií
Produktivitou práce
Demagog.SK
.pdf
.pdf


Lídri politických strán vyjadrili ďalej dôveru pánovi Čentéšovi ...

SITA : "Jozef Čentéš prijme kandidatúru na post generálneho prokurátora v prípade, keď bude vyhlásená verejná voľba a bude oslovený. Čentéš v stredu večer telefonoval s predsedom parlamentu Richardom Sulíkom, ktorý mu oznámil výsledok Koaličnej rady. Podľa nich má naďalej dôveru koaličných strán, počkajú si, či sa rozhodne kandidovať na post generálneho prokurátora aj vo verejnej voľbe, ktorú sa chystá vypísať predseda NR SR Richard Sulík. Ako uviedol šéf parlamentu v stredu po rokovaní Koaličnej rady, ak Čentéš bude kandidovať, prerokujú jeho kandidatúru koaličné poslanecké kluby" Vzhľadom na to, že sa jeho kandidatúra musí ešte prerokovať na koaličných poslaneckých kluboch, o 100 percentnej podpore nie je možné (oficiálne) hovoriť, no na základe vyhlásenia Sulíka o výsledkoch koaličnej rady, výrok označujeme ako pravdivý.

SITA


v Maďarsku môj kolega ten veľký minister pre ľudské zdroje 160 000 učiteľov stiahol do rezortu školstva. Z tých 160 000 okolo 1/3 alebo štvrtiny prepustiť.

Tímu Demagog.sk sa nepodarilo nájsť bližšie informácie o údajnom úmysle maďarského ministra ľudských zdrojov prepustiť až 1/3 alebo 1/4 zo celkového počtu 160 000 učiteľov. Výrok preto hodnotíme ako neoveriteľný. Od roku 2010 je v Maďarsku ministerstvo školstva zlúčené spolu s ministerstvami kultúry, športu, zdravotníctva, náboženstva, menšín a mimovládnych vzťahov, sociálnej inklúzie, sociálnych vecí a vecí rodiny a mládeže pod tzv. Ministerstvo pre národné zdroje, v roku 2012 premenované na Ministerstvo pre ľudské zdroje . Ministrom pre ľudské zdroje je od roku 2012 Zoltán Balog. Podľa štúdie (.pdf, 179) týkajúcej sa maďarského školského systému je v systéme celkovo 160 000 učiteľov. Dátum zverejnenia analýzy: 09.05.2013 Naspäť Nahlásiť chybu

Ministerstvo pre ľudské zdroje
štúdie


Pri tom, ako ma Richard Sulík nahováral, aby som išiel na kandidátku SAS, tak som mal niekoľko podmienok. A jedna z nich, alebo boli to také, že naďalej zostanem nezávislý, nemusím vstúpiť do strany SAS a po 1. januári 2011, ak uznám za vhodné, tak môžem ísť svojou vlastnou cestou a môžem si založiť svoju vlastnú stranu. Čiže dopredu som to Richardovi Sulíkovi povedal, za týchto podmienok ma na kandidátku zobral.

I. Matovič v rozhovore pre TA3 30. júla 2010 uviedol, že sa jedná o "džentlmenskú" dohodu. Žiadna zmluva podpísaná nebola a R. Sulík túto dohodu potvrdil.


Keď sa rozprávalo o problémoch justície aj s odborníkmi, aj medzi sudcami, nikdy neležal na stole problém, aby prezident nemenoval troch členov Súdnej rady.(...) Nikdy nebola téma, že by bolo dobré, aby minister spravodlivosti bol v Súdnej rade.

Podľa dostupných informácií sa pred vládou navrhnutými zmenami v súdnictve z roku 2014, v rámci diskusie o súdnictve skutočne nepreberal problém menovania členov Súdnej rady prezidentom. V januári 2011 predseda Súdnej rady Štefan Harabin kritizoval zásahy vlády do zloženia Súdnej rady, no o otázke členov menovaných prezidentom sa nezmieňoval. Bývalá členka Súdnej rady SR, Ľudmila Babjaková v novembri 2011 tiež kritizovala zloženie Rady a menovanie jej členov vládou SR, no priznala, že parlament a prezident by mohli mať iné postavenie vďaka tomu, že sú priamo volení občanmi. O možnej prítomnosti ministra spravodlivosti v Súdnej rade sa podľa verejne dostupných informácií nediskutovalo. Výrok hodnotíme ako pravdivý. Dátum zverejnenia analýzy: 07.04.2014 Naspäť Nahlásiť chybu

kritizoval kritizovala


Sme (EÚ, pozn.) oveľa väčší ako Amerika (Spojené štáty americké, pozn.) ale naša vojenská sila je neporovnateľne úbohá voči nim.

Krajiny Európskej únie majú spoločne 508 450 856 obyvateľov, zatiaľ čo v Spojených štátoch amerických (USA) je počet obyvateľov na úrovni 324 829 583. USA majú väčšiu rozlohu (9,8 mil. km^2 oproti 4,4 mil. km^2 ) USA sú teda väčšie rozlohou, zatiaľ čo EÚ počtom obyvateľov. Armáda USA je hodnotená ako najlepšia a najsilnejšia spomedzi armád 126 krajín. USA dlhodobo investujú do ozbrojených síl väčší podiel HDP ako krajiny Európskej únie. Výrok hodnotíme ako pravdivý.

Spojených štátoch amerických
rozlohu
4,4
Vojsko USA
disponuje
Európskej únie
European Defence Agency
trend výdajov na obranu
spoločnej armády EÚ
nepodporuje
Juncker
spoločnej európskej armády


Vyrovnaný rozpočet bol cieľ, ktorý som ja ohlasoval za podmienok, ktoré platili vtedy. Vtedy platilo, že Slovensko malo predpokladaný hospodársky rast ďaleko cez 4 %.

V čase, keď Peter Pellegrini ohlasoval vyrovnaný rozpočet, predpovedala Národná banka hospodársky rast na úrovni 4 percent. Tvrdenie Petra Pellegriniho preto hodnotíme ako pravdivé. Plán dosiahnuť tzv. vyrovnaný rozpočet oznámil Peter Pellegrini v novembri 2018. O mesiac neskôr poslanci takýto rozpočet schválili - prvýkrát v histórii krajiny. Prognóza hospodárskeho rastu Národnej banky Slovenska za 3. kvartál 2018 v tom čase hovorila o zrýchľovaní ekonomiky o 4 percentá v roku 2018. Podobný rast predpovedala aj na rok neskôr. Prognóza za 4. kvartál 2018 hovorila o raste vo výške 4,2 percenta v roku 2018 a udržanie rastu vo výške 4 percent v roku 2019. Podľa schváleného rozpočtu verejnej správy nebude mať Slovensko vyrovnaný rozpočet ani v roku 2019 ani v roku 2020. Deficit verejných financií by mal dosiahnuť 0,49 percenta resp. 0,68 percenta HDP.

oznámil schválili hovorila hovorila


Naozaj na budúci rok na základe opatrení, ktoré kritizuje opozícia, zvyšujeme výdavky alebo príjmy zdravotného sektoru sa zvyšujú o 130 miliónov eur.

SME . hovori o 137 sa zvysia Výrok ministra Kažimíra hodnotíme ako nepravdivý, pretože príjmy ani výdavky rezortu zdravotníctva sa v štátnom rozpočte na rok 2013 oproti rozpočtu na rok 2012 nezvýšili o 130 miliónov €. V prílohe č. 3 Zákona o štátnom rozpočte na rok 2012 sa uvádzajú plánované výdavky na rezort zdravotníctva v celkovej výške 1 393 141 147 € . Zákon o štátnom rozpočte na rok 2013 rovnakú položku plánuje vo výške 1 399 024 257 € . V prílohe rozpočtu "Príjmy kapitol" boli na rok 2012 v zdravotníctve plánované príjmy 14 918 475 € (+ 89 558 502 € z rozpočtu EÚ), na rok 2013 sú plánované vo výške 15 548 305 € (+ 57 137 000 € z rozpočtu EÚ). Dokonca, keď sa pozrieme na výdavky na zdravotníctvo podľa funkčnej medzinárodnej štatistickej klasifikácie COFOG, v roku 2012 boli vyššie než sú plánované na rok 2013 (a to bez ohľadu na úpravy štátneho rozpočtu počas roka 2012) Z porovnania zákonov o štátnom rozpočte na roky 2012 a 2013 sa výdavky ani príjmy zdravotného sektoru nezvyšujú až o 130 miliónov €. Preto výrok ministra Kažimíra hodnotíme ako nepravdivý. Dátum zverejnenia analýzy: 17.12.2012 Naspäť Nahlásiť chybu

SME

prílohe

Zákona

Zákon

položku


V Nemecku odišiel minister, pretože dal tip svojim kolegom, že jeden z ich kolegov poslancov je vyšetrovaný. V Holandsku odstúpil minister spravodlivosti za to, že klamal o kauze pašeráka drog. Za to odstúpil nie len minister, ale ešte aj ďalší ľudia

Rajtár hovoril pravdu keď poukázal na dva prípady, v ktorých odstúpili zahraniční ministri. Podľa agentúry Reuters odstúpil v roku 2014 nemecký minister poľnohospodárstva Hans-Peter Friedrich po tom, čo počas jeho pôsobenia ako minister vnútra upozornil predsedu sociálno-demokratickej strany (SPD) Sigmara Gabriela, že jeden z ich členov Sebastian Edathy, može byť vyšetrovaný kvôli držbe detskej pornografie. Po následnej domovej prehliadke polícia vyhlásila, že Edathyho niekto varoval a umožnil mu tak zničit dôkazy. Friedrich preto odstúpil, na koľko sa potvrdilo, že došlo k úniku tajných informácií. Podobný prípad sa odohral aj v Holandsku, kde podľa denníka The Guardian odstúpil minister spravodlivosti Ivo Opstalten spolu so štátnym tajomníkom Fredom Teevenom v marci 2015 po tom, čo sa na verejnosť dostali informácie o miliónových platbách pašerákovi drog známemu ako Cees H. Opstalten priznal, že zavádzali parlament, keď dôkazy o dohode s Cees H neexistujú. Výrok hodnotíme ako pravdivý. Dátum zverejnenia analýzy: 11.12.2017 Naspäť Nahlásiť chybu

Reuters Guardian


To rozhodnutie, ktoré možno u nás má prívlastok slabosti, už u susedov v Českej republike ústami napríklad Petra Pitharta bolo označené ako najsilnejšie rozhodnutie politika, aké kedy videl. Že obetoval vlastnú politickú pozíciu, pre záujem Slovenskej republiky.

Podpredseda senátu PČR Petr Pithart v rozhovore pre Český rozhlas 27. októbra 2011 na adresu I. Radičovej povedal: "...A když se ptáte, kdo nebo co by to mohl zkultivovat, já tady se vyznám ze svého obdivu k tomu, co udělala paní Iveta Radičová. To bylo úžasné. Ona jasně předvedla srozumitelně, já se tady obětuju, mně ta myšlenka je tak drahá, že já se za to obětuju. Ano, teď vláda ztratí důvěru, já, kdoví, jestli ještě se do politiky vrátím. A já si myslím, že se ještě vrátí, to bylo srozumitelné gesto prostě. Některé základní věci musíte umět vyjádřit činem a ne slovy. Ona to prostě dokázala. A já myslím, že i Slovensku to pomohlo..." Podpredseda senátu PČR Petr Pithart vyjadril obdiv, k postoju I. Radičovej, ktorá obetovala svoju pozíciu aj za cenu vyslovenia nedôvery a pádu vlády. Dátum zverejnenia analýzy: 19.12.2011 Naspäť Nahlásiť chybu


Klesá počet detí (školákov, pozn.). Medzi 2012 a 2013- 10 000 detí.

Podobný výrok sme už overovali v relácii V politike z 2. decembra 2012: Podľa prognózy Ústavu pre informácie a prognózy školstva (pdf., s, 5-8) má v roku 2013 klesnúť počet žiakov na základných a stredných školách o približne 19 tisíc žiakov čiže takmer dvojnásobne viac ako tvrdí minister. Napriek tomu, že to v celkovom kontexte nahráva jeho argumentácii. P. Kažimír neuvádza presné číslo, preto výrok hodnotíme ako nepravdivý ÚIPŠ vo svojej prognóze uvádza odhadovaný vývoj počtu žiakov až do roku 2025. Za žiakov považujeme študentov základných a stredných škôl od 6 rokov do 19 rokov. Kategóriu šesť ročných žiakov základných škôl, sme do analýzy nezapočítali, lebo títo žiaci sa nachádzajú v kategórií žiakov vo veku 6 až 9 rokov. Vývoj žiakov na základných a stredných školách:

V politike


...ale samozrejme, že volebný program sa týka všetkých oblastí. Je to od hospodárstva, pôdohospodárstva, životné prostredie, regionálny rozvoj, školstvo, kultúra, zahraničná politika, obrana, bezpečnosť, verná správa, rozvoj demokratického, právneho štátu a tak ďalej, čiže program (predvolebný program SNS, pozn.) je komplexný, je odborný, je fundovaný, takže netreba, netreba sa báť.

Volebný program SNS je naozaj štandardne komplexný.

Volebný program


ŽSK zaplatil za nákup CT prístrojov len prvú splátku, ďalšie sú rozložená na niekoľko rokov.

Je pravdou, že ŽSK zaplatil len prvú splátku, pričom ostatné zaplatí nemocnica v Čadci v nasledujúcom období. Zastupiteľstvo ŽSK schválilo v roku 2011 pomoc vo forme prvej splátky pre Kysuckú nemocnicu s poliklinikou v Čadci na kúpu CT prístroja vo výške 122 500 eur. Iné zdroje informovali o pomoc resp. prvej splátke vo výške 112 500 tisíc eur. Išlo o prvú splátku, ďalšie splátky sú nasledujúce roky. Celková cena prístroja sa mala podľa hovorkyne ŽSK Zuzana Muchová dostať na úroveň 935 000 eur. Podľa informácii Transparency International Slovensko, cena za pristroj bola približne 900 tisíc eur. Kúpu CT prístroja potvrdila aj Kysucká nemocnica na svojej stránke, kde žiada verejnosť o pomoc s financovaním ďalších splátok za prístroj do doby, pokiaľ si prístroj nezačne sám zarábať na ďalšie splátky svojou činnosťou. Uvádza, že projekt CT prístroja bude hradený zo zdrojov nemocnice, pričom len prvú splátku uhradí ŽSK. Dátum zverejnenia analýzy: 31.10.2013 Naspäť Nahlásiť chybu

schválilo zdroje informácii Kúpu


..v roku 2011 je pravda, že tam bola 0 (nulové navýšenie platov učiteľov podľa rozpočtu, pozn.), ale zároveň všetci ostatní zamestnanci verejnej správy vtedy išli s platmi dole a bolo pre učiteľov zabezpečené, že ich platy dole nepôjdu.

V roku 2011 počas vlády koalície SDKÚ, SaS, KDH a MOST-HÍD platy učiteľov sa skutočne platy nezvyšovali a zároveň platy ostatných pracovníkov verejnej správy klesali. Výrok hodnotíme ako pravdivý.

rozpočtu verejnej správy na roky 2011 - 2013

aktuality.sk


Odpočúvanie novinárov, kolegov na ministerstve obrany pánom Galkom bolo úplne evidentné.

Výrok označujeme za neoveriteľný, keďže nie je možné jednoznačne určiť, kto bol za odpočúvanie novinárov denníka Pravda, ako aj šéfa TA3, priamo zodpovedný. Odpočúvanie vykonávalo Vojenské obranné spravodajstvo, ktoré podľa zákona 198/1994 spadá pod Ministerstvo obrany. V čase odpočúvania o ktorom Robert Fico hovorí bol Ľubomír Galko ministrom, je teda nepriamo za odpočúvanie zodpovedný. Podľa informácií denníka SME z 29. apríla 2012 bývalý minister obrany Ľubomír Galko odmietal, že by sám nariadil odpočúvanie novinárov. Následkom tejto kauzy bol exminister Galko ešte v roku 2011 odvolaný Ivetou Radičovou, nie je však možné jednoznačne určiť, kto odpočúvanie nariadil. Okrem tohto vyvodenia politickej zodpovednosti voči vtedajšiemu ministrovi boli viacerí funkcionári VOS obvinení zo zneužívania právomocí verejného činiteľa a z porušovania cudzích práv, do dnešného dňa však príslušné orgány nevyniesli platný rozsudok. Dátum zverejnenia analýzy: 17.06.2013 Naspäť Nahlásiť chybu

SME


...predstavili sme a rokuje sa o zákonoch na reformu súdnictva...

V NR SR sa nachádza napríklad návrh zákona, ktorým sa mení a dopĺňa zákon o Súdnej rade.

návrh


Môžme sa pozrieť na prepad zahraničnej obchodnej bilancie, kde ako ste nás dostali do stavu, že sme závislí na dovoze zo zahraničia.f

Je pravda, že pri porovnaní rokov 2006 a 2010 sledujeme prehĺbenie salda obchodnej bilancie. Avšak pri pohľade na dlhšie trendy je zrejmé, že Ficova vláda nás nedostala do závislosti na dovoze zo zahraničia, pretože sme už boli závislí ešte pred Ficovou vládou. Prepad medzi rokmi 2009 a 2010 (ktorý Simonovi umožnuje argumentovať uvedeným spôsobom) súvisí s prepadom HDP v súvislosti s krízou, keď ako ekonomika orientovaná na export sme prišli o významnú časť exportu a zvýšilo sa tak saldo obchodnej bilancie. Je zavádzajúce ho pripisovať vláde Roberta Fica.

Makroekonomický ukazovateľ (zdroj)

Jednotky

2004

2005

2006

2007

2008

2009

2010

Saldo obchodnej bilancie (ŠÚSR)

mld. EUR

-1,645

-2,456

-0,71

-0,71

-0,657

-0,139

-1,775


Pán Blanárik, ktorý svojho času získal najvyššiu bezpečnostnú previerku NATO, uviedol ho, v podstate, do týchto štruktúr ešte bývalý minister za SDKÚ obrany.

TASR prišla s informáciou, že F. Blanárik získal v roku 2006 certifikát NATO na prácu s utajovanými skutočnosťami Aliancie. Na základe tejto spôsobilosti bol v roku 2006 vtedajším ministrom obrany Martinom Fedorom (SDKÚ) vymenovaný za vojenského pridelenca na Ukrajine. Blanárika po parlamentných voľbách v roku 2006 zvolili ako nominanta HZDS za riaditeľa NBÚ. V kontexte relácie sa dá výraz "do týchto štruktúr" chápať buď ako NBÚ, alebo vôbec uvedenie do inštitúcií, kde sa pracuje s utajenými materiálmi. Ak R. Rafaj myslel tento výrok ako druhú uvedenú možnosť, je pravdivý. Ak tým myslel NBÚ, je takýto výrok nepravdivý.

TASR


Áno, sú to (big data, pozn.) obrovské fenomény a je vlastne voľby sú už aj o tom, že o analýze metadát, big dát, veľkých dát a vyhľadávacie algoritmy, smerovače obsahu. Sú aj o tom voľby. Áno, silne sa ovplyvňujú. Všetci vieme Cambridge Analytica.

Big data je spôsob narábania s enormne veľkými dátovymi objemami z viacerých dátových zdrojov, ktoré nie sú spracovateľné bežnými výpočtovými technológiami. Vďaka spájaniu veľkého množstva dát je možné v biznise riešiť komplexné problémy, ktoré predtým možné riešiť nebolo. Tento prístup využívajú aj volebné tímy kandidátov, aby zistili čo najviac o svojich (potenciálnych) voličoch a voličských skupinách. Zbieraním , spájaním a vyhodnocovaním veľkého množstva informácií a osobných postojov, ktoré užívatelia internetu a služieb po sebe nechávajú vo verejnom či súkromnom priestore, sa dajú vytvárať tzv. behaviorálne profily a na základe nich predpokladať (a ovplyvňovať) politické nastavenie potenciálneho voliča. Tieto analytické postupy vedia byť natoľko presné, že v niektorých prípadoch dokážu určiť niečí profil s presnosťou, s akou by to urobil blízky profilovanej osoby. Pri amerických prezidentských voľbách v roku 2012 ich využívali tímy demokratov aj republikánov. Pomocou tzv. micro-targetingu identifikovali potenciálnych podporovateľov, pre ktorých vedeli vytvárať pre nich relevantný obsah. V roku 2018 vyšlo najavo, že britská poradenská spoločnosť Cambridge Analytica zhromažďovala dáta o desiatkach miliónov užívateľov Facebooku, a to bez ich vedomia. Pomáhala s kampaňami v štátoch po celom svete, okrem iného aj Donaldovi Trumpovi .

Big data
je
využívajú
zistili
Zbieraním
behaviorálne profily
dokážu
micro-targetingu
Cambridge Analytica
zhromažďovala
Pomáhala
Trumpovi


...môžeme sa pozrieť, aká časť HDP ide zamestnancom a firmám v EÚ. V Nemecku 51%, v Slovinsku 49 a v Slovenskej republike 38.

Štatistická veličina, o ktorej hovorí Boris Kollár, je podiel mzdy na HDP. Podľa údajov Eurostatu bol v roku 2016 na Slovensku podiel mzdy zamestnanca na úrovni 39,1 % hrubého domáceho produktu. V Slovinsku to bolo 49,6 % a v Nemecku až 50,8 % HDP. Výrok hodnotíme ako pravdivý. Podiel miezd popisuje podiel, akým sa práca podieľa na vytvorenej produkcii. Ak zamestnanec dostane zo zisku firmy ako mzdu za svoju prácu napríklad 50 %, zvyšných 50 % - ako podiel prevádzkových ziskov - si ponechá zamestnávateľ. Lídrom tejto štatistiky je v Európe Švajčiarsko. V roku 2015 dosiahol podiel mzdy zamestnanca na HDP až 59,7 %. Naopak najhoršie spomedzi skúmaných krajín dopadlo Turecko, kde sa v totožnom roku tento údaj dostal iba na úroveň 29,3 percenta HDP. V rámci skúmaných krajín je pomyselným kráľom štatistiky Island s 53,6 % HDP za rok 2016. Kontrastná situácia bola v Rumunsku, kde bol podiel mzdy na HDP podľa štatistík Eurostatu za rok 2015 iba na úrovni 32,2 %. Nižší podiel miezd na HDP však nemusí byť zákonite negatívny. Dnes je zaň na Slovensku zodpovedný predovšetkým "prílev zahraničných investorov s ich technológiami a kapitálom. Oni, ich technológie, nimi nakúpené výrobné linky nafukujú naše HDP, čím sa zároveň znižuje podiel miezd na tomto ukazovateli. V alternatívnom vesmíre, kde by tieto spoločnosti na Slovensko neprišli, by sme pravdepodobne mali vyšší podiel miezd na HDP, ale zároveň nižšie mzdy v absolútnom vyjadrení." Dátum zverejnenia analýzy: 27.03.2017 Naspäť Nahlásiť chybu

Eurostatu nemusí


Veď my si dnes najlacnejšie v histórii požičiavame na medzinárodných finančných trhoch.

Podobný výrok overoval Demagog.SK už viackrát. Naposledy napríklad 14. septembra 2014 v relácii O5M12 . Je pravdou, že Slovensko predáva svoje dlhopisy za historicky najnižšie úroky na finančných trhoch. Potvrdzujú to údaje z Agentúry pre riadenie dlhu a likvidity (ARDAL). Výrok hodnotíme ako pravdivý. MF SR , 16. júna 2014: "Slovenská republika opätovne dosiahla historický rekordv rámci predaja štátnych dlhopisov. V dvoch aukciách dlhopisov so splatnosťou desať a 4,5 roka získal štát 191 mil. eur, pričom úroky dosiahli historicky najnižšiu úroveň 2,05 % pri 10-ročnej splatnosti a 0,69 % pri splatnosti 4,5 roka . Celkový záujem investorov dosiahol 556 mil. eur." Podľa mesačných reportov Agentúry pre riadenie dlhu a likvidity (ARDAL) dlhodobo predávame dlhopisy najlacnejšie. Kým vo februári (.pdf) 2014 pri desaťročných dlhopisoch išlo o priemerný úrok na úrovni 2,418 %, pri trojročných dlhopisoch išlo o úrok 1,191 %. V júni 2014 išlo o úrok približne 2,05 % pri desaťročnej splatnosti, pri 4,5 ročnej o úrok vo výške 0,69 %. V mesiaci júl a august sa neuskutočnila žiadna aukcia štátnych dlhopisov. V mesiaci september sa uskutočnili dve aukcie - deväťročný dlhopis za úrok 1,2 % a štvorročný dlhopis za úrok 0,22 %. V mesiaci október sa uskutočnili dve aukcie - desaťročný s úrokom 1,33 % a 15-ročný s úrokom 1,91 %. Podobne aj Agentúra pre riadenie dlhu a likvidity ( ARDAL ) a apríli 2013 uviedla , že dlhodobo predávame dlhopisy najlacnejšie. Pri 10-ročných dlhopisoch išlo v tom čase o úrok na úrovni 2,8078%, pri trojročných dlhopisoch išlo o úrok 1,2543%. Vo februári 2014 sme predávali dlhopisy ešte výhodnejšie. SITA , 16. júna 2014: "Agentúra pre riadenie dlhu a likvidity (ARDAL) dnes v dvoch aukciách štátnych dlhopisov (ŠD) požičala pre štát 191 miliónov eur. Ide o cenné papiere splatné v novembri 2024 a bondy so splatnosťou v novembri 2018. V prvom prípade dlhopisov s dlhšou splatnosťou štát predal cenné papiere za 154 mil. eur, z čoho bondy za 64 mil. eur smerujú do portfólií zahraničných investorov. Celkový dopyt bol však vyše dvojnásobný, keď dosiahol 365 mil. eur. Priemerný úrok akceptovaný v tejto aukcii dosiahol 2,0447 % p.a., kým investori požadovali v priemere 2,0906 % p.a." "V druhej aukcii dlhopisov splatných koncom roka 2018 ARDAL akceptoval dopyt na úrovni 37 mil. eur, z čoho cenné papiere za 17 mil. eur nakúpili investori zo zahraničia. Rovnako v tejto aukcii celkový dopyt výrazne prevyšoval akceptovanú úroveň, keď dosiahol takmer 191 mil. eur. Štát napokon akceptoval predaj dlhopisov pri priemernej úrokovej sadzbe na úrovni 0,6910 % p.a., kým investormi požadovaná priemerná sadzba predstavovala 0,7618 % p.a." Podľa TASR sa tento rok (2014) Slovenskej republike darí lacno si požičiavať na finančných trhoch. V januári 2014, v prvom predaji dlhopisov si štát požičal 1,5 miliardy eur na 15 rokov za úrok vo výške 3,625%. Dátum zverejnenia analýzy: 24.11.2014 Naspäť Nahlásiť chybu

O5M12
MF SR
februári
júni
júl
august
september
október
ARDAL
uviedla
SITA
TASR


Nie som si istý, pani podpredsedníčka, kde ste prišli k tomu čísla, 10 000 že sa ich vstrebalo. No 10 000 ich tu mohlo prísť, ale podľa mňa 90 % bolo vrátených naspäť...

Pellegrini vo výroku reaguje na predchádzajúci výrok Eriky Jurinovej. Ako sme už uviedli, údaj o počte žiadateľov o azyl sa približuje skutočnému počtu v roku 2004, avšak drvivej väčšine žiadostí nebolo vyhovených. Nejedná sa však o 90 %, ale vyše 98 %. Výrok preto hodnotíme ako nepravdivý. Okolo roku 2004 kulminoval počet podaných žiadostí o azyl a dosahoval až 11 tisíc žiadateľov o azyl. Avšak počet ľudí, ktorým bola udelená medzinárodná ochrana takéto cifry nedosahuje a jedná sa o zlomok žiadateľov. Počet udelených azylov nedosahoval ani 2% zo žiadateľov. Príčina k tak malému pomeru je jednak nesplnenie podmienok na priznanie štatútu medzinárodnej ochrany, ale taktiež aj reálny nezáujem o získanie azylu na Slovensku. Podmienky získania azylu podľa zákonu o azyle č. 480/2002 " Ministerstvo udelí azyl, ak tento zákon neustanovuje inak, žiadateľovi, ktorý a) má v krajine pôvodu opodstatnené obavy z prenasledovania z rasových, národnostných alebo náboženských dôvodov, z dôvodov zastávania určitých politických názorov alebo príslušnosti k určitej sociálnej skupine a vzhľadom na tieto obavy sa nemôže alebo nechce vrátiť do tohto štátu, alebo b) je v krajine pôvodu prenasledovaný za uplatňovanie politických práv a slobôd ." Slovenská republika bola opakovane kritizovaná Úradom pre utečencov Organizácie spojených národov za nízky počet uznaných azylov. V rokoch kulminácie počtu žiadateľov však bolo upozorňované na to, že žiadatelia o azyl však častokrát odchádzajú z pobytových zariadení, kde by mali čakať na výsledky žiadosti z vlastného rozhodnutia . Takto sa tiež umelo navyšujú čísla žiadateľov o azyl, ktorý žiadajú o azyl formálne, ale nie fakticky a snažia sa utiecť do ďalších krajín EÚ. Najviac žiadateľov pochádzalo z Indie a z Ruska. Na počte utečencov z Ruska sa podpísal vojenský konflikt v Čečensku. Dátum zverejnenia analýzy: 19.10.2015 Naspäť Nahlásiť chybu

podaných
Počet udelených azylov
zákonu o azyle
opakovane kritizovaná
z vlastného rozhodnutia


Počkajte, o 3 %. Lebo doteraz sme zvyšovali dôchodky percentuálne, o percentá. To  znamená ten, kto má dôchodok tisíc eur, o 3 % tomu mesačne pridáme 30 eur. Ten kto má dôchodok 200 eur, a zvýšime o 3 %, tomu pridáme 6 eur. Čiže tomuto s 200-eurovým pridáme 6 a tomu, ktorý má tisíc, pridáme 30.

Portál hnonline .sk uvádza vzorec, akým prebieha valorizácia dôchodkov. Z neho vyplýva, že dôchodky sa valorizujú percentuálne každému. V roku 2010 bol dôchodok valorizovaní o 3,05 %.

hnonline


(Firma Novitech počas problémov s IS na Finančnom riaditeľstve pozn.)odmietla poskytnúť súčinnosť, ku ktorej sa zaviazala na to, aby mohlo dôjsť k plynulému prechodu od starého k novému systému, ktorý zabezpečovala do konca minulého roka táto firma, k novému systému, ktorý zabezpečuje iná firma, vybratá počas vlády Roberta Fica a ministrovania pána Počiatka.

Ivan Mikloš sa vo viacerých vyjadreniach povedal, že súčasný stav spôsobila svojou nespoluprácou a nesúčinnosťou práve firma Novitech. Tá tvrdí, že ministra financií upozorňovala na možný kolaps finančnej správy ešte v prvej polovici novembra minulého roka. SME.sk : V liste s dátumom 18. februára, ktorý zverejnila rovnako firma Novitech, Miklošovi napísala, že kým nebude plne fungovať nový systém, daňové úrady by mali uprednostniť riešenie od košického Novitechu Tax. O dva dni na to minister Igora Krnáča, bývalého šéfa daniarov, odvolal s tým, že vedenie vzniknutú situáciu nezvládlo. Komplexnú dodávku nového systému KONS má zabezpečiť IBM (ktorý počas problémov s portálom eTax v roku 2010 zabezpečoval hardvér a bol skutočne vybratý ešte počas vlády Róberta Fica a ministrovania Počiatka, ako to tvrdil Mikloš, pozn.) . Bývalý šéf kompetenčného centra Miroslav Mikulčík, ktorý bol zodpovedný za zavedenie tohto systému, pre SME 21. februára potvrdil, že na systéme spolupracuje niekoľko IT firiem. Na strane druhej SITA vo svojej správe uvádza: P redstavitelia Novitechu na tlačovej besede predložili viaceré dokumenty, ktoré podľa nich svedčia o nezvládnutí celého prechodu na nový informačný systém zo strany Finančnej správy SR a aj samotného Ministerstva financií SR. Spoločnosť predložila napríklad aj list, ktorým ju prvýkrát 26. januára 2012 požiadal Miroslav Mikulčík, bývalý riaditeľ Kompetenčného centra finančných operácií, o súčinnosť a migráciu systémov. Spôsob, akým má však Novitech spolupracovať s finančnou správou, je podľa Jozefa Baluna presne stanovený v podpísaných zmluvách a dodatkoch a vedenie finančnej správy ju podľa jeho slov "nemôže jedným papierom vyzvať na migráciu". "Nebol splnený základný predpoklad – vyzmluvnenie," zhrnul Balun dôvody, prečo nemohla spoločnosť poskytnúť súčinnosť.Novitech tvrdí, že na jeseň minulého roka bol pripravený dodatok k zmluve, ktorý obsahoval vyzmluvnenie aplikácií nového centralizovaného informačného systému (IS RDS), ako aj migráciu a bližšie nešpecifikovanú integráciu tohto systému na nový KONS IS. Miroslav Mikulčík, v tom čase poradca ministra financií Ivana Mikloša, však neskôr podľa spoločnosti z "nepochopiteľných príčin všetko stopol" s tým, že žiadny dodatok sa podpisovať nebude. Celú kauzu nie je možné overiť z primárnych zdrojov, preto nie je v našich možnostiach posúdiť kto hovorí v celom prípade pravdu. Dátum zverejnenia analýzy: 29.02.2012 Naspäť Nahlásiť chybu

upozorňovala SME.sk SITA


Pokiaľ si vezmeme výkon Európskej únie, eurozóny ako celku za rok 2012, tak môžeme hovoriť o recesii a nie je konjunktúre.

Porovnaním štvrťrokov za sebou alebo medziročného vývoja, je zrejmé, že sa jedná sa o postupný pokles HDP v celej EÚ ako aj v eurozóne. Je preto pravdou, že EÚ ako aj eurozóna je v recesii. Hoci neexistuje jednotný ukazovateľ toho kedy nastáva recesia a kedy konjunktúra, ekonómovia väčšinou vyhlasujú recesiu ak za sebou v dvoch nasledujúcich kvartáloch nastáva pokles rastu HDP prípadne negatívny rast. Ďalším ukazovateľom je aj vzrastajúca nezamestnanosť, prípadne kombinácia ďalších ukazovateľov (viac viď tu ). Odhad výkonu ekonomík ( Eurostat ) EU 27 a eurozóny hovorí poklese HDP za rok 2012. V prípade EU 27 sa jedná o pokles z ekonomického rastu v roku 2011 vo výške 1,5% HDP na - 0,3% HDP v roku 2012. V prípade eurozóny je to pokles z ekonomického rastu v roku 2011 vo výške 1,4% HDP na -0,4% HDP v roku 2012. Ak sa pozrieme bližšie na štvrťroky, vývoj HDP ( Eurostat ) potvrdzuje z tohto hľadiska, že sa jedná o recesiu. Eurostat vychádzajúc zo štvrťročných údajoch vývoja HDP v novembri 2012 vyhlásil , že eurozóna je späť v recesii, pretože dosiahla negatívny ekonomický rast v druhom štvrťroku po sebe. Dátum zverejnenia analýzy: 02.01.2013 Naspäť Nahlásiť chybu

tu Eurostat Eurostat vyhlásil


Žiadna talianska stopa (v prípade vraždy novinára, pozn.) nebola nikdy potvrdená.

Robert Fico hovorí pravdu, ak tvrdí, že žiadna z verzií vraždy Jána Kuciaka a Martiny Kušnírovej spájaná s talianskou stopou nebola nikdy oficiálne potvrdená, avšak vyšetrovanie tejto vraždy stále prebieha a polícia skúma viaceré verzie motívu tejto vraždy, medzi ktoré patrí aj talianska stopa. Výrok hodnotíme ako pravdivý, ale je nutné dodať, že talianska stopa nebola ani vyvrátená.

vyjadril objavili článku


Drtivá väčšina, drtivá väčšina infraštruktúrnych investícií, ktoré sa na Slovensku urobili za posledných desať rokov, sú len vďaka investíciám z Európskej únie.

Verejné investície na Slovensku v posledných rokoch už tradične čerpajú značné množstvo prostriedkov zo štrukturálnych a kohéznych fondov EÚ, pričom podieľ financií z EÚ za obdobie 2007 – 2015 tvorí 80 – 85 % a národné spolufinancovanie tak tvorí len 15 – 20 %. Vyplýva to z viacerých zdrojov domácich ( .pdf , s 163) i zahraničných ( .pdf , s. 9) finančných správ. Výrok hodnotíme ako pravdivý. V pracovnom dokumente Európskej komisie Správa o krajine za rok 2016 – Slovensko ( .pdf , s. 9) sa konštatuje, že štrukturálne a kohézne fondy EÚ (vrátane vnútroštátneho spolufinancovania) v rokoch 2011 až 2013 predstavovali 86 % verejných investícií Slovenska. Využívanie dostupných finančných prostriedkov EÚ sa dá merať tzv. mierou absorpcie, teda schopnosťou čerpať vyhradené prostriedky v určitom objeme za dané obdobie. Programové obdobie, o ktorom zrejme hovorí aj Boris Kollár, sa vzťahuje na roky 2007 až 2013. V jeho úvode sa čerpanie zo strany Slovenska pohybovalo približne na úrovni priemeru EÚ a to až do roku 2009 kedy sa naplno začala prejavovať finančná kríza a miera absorpcie začala klesať. Oživiť sa ju podarilo v roku 2015, ktorý bol posledným rokom, kedy bolo možné čerpať z programového obdobia 2007 – 2013. Miera absorpcie vtedy dosiahla 25 %. V rokoch 2007 až 2015 sa tak celková absorpcia finančných prostriedkov z EÚ dostala na úroveň približne 85 %. Zdroj: Európska komisia Ucelený náhľad na investície z európskych fondov za obdobie 2007 – 2013 poskytuje i nasledujúca tabuľka z publikácie OECD Making the Most of Public Investments in the Eastern Slovak Republic (s. 55). Za dané programové obdobie bolo na Slovensku preinvestovaných necelých 14 mld. eur z toho vyše 11,5 mld. zo štrukturálnych a kohéznych fondov EÚ (ESI Funds). Na ďalšie obdobie (2014 – 2020) sa predpokladá, že Slovensko obdrží takmer 14 mld. eur. Zdroj: OECD Značný objem infraštruktúrnych investícií na Slovensku tvoria investície v doprave a ako naznačuje Strategický plán rozvoja dopravnej infraštruktúry SR do roku 2020 ( .pdf , s. 163), s prostriedkami z EÚ sa tu masívne ráta i do budúcnosti. V programovom období 2014 – 2020 budú pre Slovenskú republiku dostupné finančné prostriedky na dopravu z nasledujúcich európskych finančných nástrojov: Kohézneho fondu (KF); Európskeho fondu regionálneho rozvoja (EFRR); Nástroja na prepájanie Európy (CEF - Connecting Europe Facility). Na prostriedky poskytnuté Európskou úniou z uvedených fondov je viazané národné spolufinancovanie. Podiel financovania opäť odpovedá 85 % prostriedkov z európskych fondov a 15 % národného spolufinancovania. Dátum zverejnenia analýzy: 10.04.2017 Naspäť Nahlásiť chybu

.pdf
.pdf
.pdf
Európska komisia
OECD
.pdf


Tak hlavne predpokladám, že Ústavný súd tak ako tentokrát rozhodol v rekordne krátkej dobe za neviem asi tri mesiace, že tak spraví opäť a nebude blokovať parlament a prokuratúru.

Tri mesiace, v ktorých Ústavný súd SR rozhodol sa dajú považovať za rýchle rozhodnutie. Ako príklad približnej rýchlosti rozhodovania Ústavného súdu SR uvádzame náhodne vybrané prípady, ktoré boli publikované buď v Zbierke zákonov alebo v Zbierke Ústavného súdu SR. V procese so spisovou značkou senátu a pléna I. ÚS 30/99 , v ktorom navrhovateľom bola skupina poslancov NR SR, dĺžka rozhodovania presiahla 4 mesiace (podanie 17.2.1999 - rozhodnutie 28.6.1999) V procese so spisovou značkou senátu a pléna III. ÚS 83/01 , v ktorom navrhovateľom bola fyzická osoba, dĺžka rozhodovania presiahla 8 mesiacov (podanie 25.5.2001 - rozhodnutie 24.1.2002) V procese so spisovou značkou senátu a pléna I. ÚS 95/03 , v ktorom navrhovateľom bola právnická osoba, dĺžka rozhodovania presiahla 3 roky a 5 mesiacov (podanie 30.1.2003 - rozhodnutie 7.7.2006) V procese so spisovou značkou senátu a pléna PL. ÚS 38/99 , v ktorom navrhovateľom bol generálny prokurátor, dĺžka rozhodovania presiahla 7 mesiacov (podanie 17.11.1998 - rozhodnutie 26.6.1999) V procese so spisovou značkou senátu a pléna PL. ÚS 15/06 , v ktorom navrhovateľom bol generálny prokurátor, dĺžka rozhodovania presiahla 3 roky a 3 mesiace (podanie 31.1.2006 - rozhodnutie 20.5.2009)

I. ÚS 30/99
III. ÚS 83/01
I. ÚS 95/03
PL. ÚS 38/99
PL. ÚS 15/06


Prijatý bol zákon o odpadoch, ktorý posunie Slovensko k separovaniu a recyklovaniu.

Začiatkom roku 2015 Národná rada naozaj schválila zákon o odpadoch, ktorý bol predložený vládou. Výrok preto hodnotíme ako pravdivý. Kam tento zákon Slovensko posunie neoverujeme.

schválila predložený


Ak si pozriete to memorandum s lekármi, na ktorom sa vláda včera dohodla, tak týka sa jednak tých stabilizačných príspevkov. Týka sa to aj vzdelávania, tzn. našim cieľom je jednak udržať študentov medicíny na Slovensku a zároveň dotiahnuť lekárov.

Memorandum, ktoré vláda podpísala 26. novembra 2022 s lekármi, obsahuje stabilizačné príspevky aj bod o zlepšení podmienok pre študentov medicíny.

Na začiatku rokovaní predložili lekárski odborári na čele s predsedom Petrom Visolajským vláde osem požiadaviek, pričom na siedmich z nich sa všetky zúčastnené strany boli schopné dohodnúť a na stole ostala otázka zvyšovania platov. V rámci siedmich splnených požiadaviek sa vláda zaviazala aj na zlepšení podmienok pre slovenských študentov medicíny, či už ide o reformu atestačného štúdia alebo aj navýšenie kapacity lekárskych fakúlt.

Šesťhodinové rokovanie z nakoniec vyústilo do dohody, ktorá zahŕňa už aj poslednú platovú požiadavku. Konkrétne by sa mal zvýšiť koeficient, ktorým sa navyšujú základné čiastky platu lekárov s pribúdajúcimi rokmi praxe. Okrem toho ostali súčasťou dohody aj intenzívne diskutované stabilizačné príspevky pre ostatných zdravotníckych pracovníkov.

zaviazala ostali


...predstavte si 15. decembra alebo 15. júna, tak, ako to je, niekedy sa to volá Urlaubsgeld a niekedy Weihnachtsgeld v Rakúsku, dostane človek systémovo odmenu ako 13. plat v decembri, oslobodenú od dane z príjmov odvodov, čo poteší aj podnikateľa a bude to systémová dávka, ale na západe 13., 14. plat poznajú, len je to systémové zhrnutie odmien, ale je to ako pojem, ktorý poznajú...

Podľa dostupných údajov sa v Rakúsku a iných západoeurópskych krajinách bežne využíva benefit 13. a 14. platu. Dôležité však je, že ani v jednej z týchto krajín nie sú takéto platy určené zákonnou (povinnou) formou a teda nie je to systémová dávka. Výrok preto hodnotíme ako zavádzajúci.

niesomdoma.eu

podnikam.webnoviny.sk

pracarakusko.sk

zuwinbat.at

Weinachtsgeld

Urlaubsgeld

pracavonku.sk

pracavoku.sk

erikras.com

profesia.pravda.sk

nápad

sľub


Pretože na rozdiel od ostatných, nie všade je to povinnosť, musia zverejniť všetky svojich subdodávateľov, všetkých svojich akcionárov a vlastníkov, musí byť každý krok zverejnený podrobne akým spôsobom prebieha (pri navrhovanom inštitúte strategickej zákazky pozn.)

Minister Kaliňák má pravdu, že na rozdiel od iných zákaziek je v pripravovanej novele navrhnuté, aby pri strategických zákazkách existovala povinnosť zverejniť spomenuté náležitosti ako dodávateľov, akcionárov atď. Minister Kaliňák pravdivo tvrdí, že "nie všade je to povinnosť" ,v ním navrhovanej novele (.rtf) zákona č. 25/2006 Z. z. § 33 ods. 5 sa píše: "Verejný obstarávateľ a obstarávateľ môže ... záujemcov a členov skupiny dodávateľov, ktorí sú obchodnou spoločnosťou, požiadať, aby predložili zoznam všetkých svojich spoločníkov a známych akcionárov, nie starší, ako 60 dní." V prípade strategickej zákazky je však obstarávateľ podľa toho istého paragrafu "... povinný pri vyhodnocovaní splnenia podmienok účasti vo verejnom obstarávaní požiadať uchádzačov, záujemcov a členov skupiny dodávateľov, ktorí sú obchodnou spoločnosťou, aby predložili zoznam všetkých svojich spoločníkov a všetkých akcionárov, ktorí vlastnia najmenej 30 % akcií tejto spoločnosti, pričom ak spoločníkom alebo akcionárom je právnická osoba, aj všetkých spoločníkov a všetkých akcionárov, ktorí vlastnia najmenej 30 % akcií tejto právnickej osoby."

novele


Naprogramovali sme to (virtuálna registračná pokladnica, pozn.) vlastnými silami a stálo nás to 28 255 EUR. Päťstoštyridsaťpäť krát Pellegrini zaplatil za 1 software viac ako bolo treba.

Finančná správa Slovenskej republiky predstavila novú virtuálnu registračnú pokladnicu (VRP2) na evidovanie tržieb v mobilných telefónoch, ktorá bude dostupná od 1. júla. Má nahradiť jej starú verziu, za ktorú štát zaplatil spoločnosti Allexis 15,4 milióna eur. Na vývoji aplikácie VRP2 sa podieľali zamestnanci Finančnej správy s podporou externých programátorov. Jej vývoj stál približne 28 tisíc eur, čo je v porovnaní s prvou verziou zhruba 545-krát menej.

Finančná správa začala systém vyvíjať sama po tom, čo sa nedohodla s firmou Allexis figurujúcou v kauze Mýtnik na poskytnutí majetkových práv. Prezident Finančnej správy Jiří Žežulka uviedol , že nová virtuálna registračná pokladnica vznikla so zámerom, aby jej prevádzkovanie a prípadný rozvoj boli nezávislé od externých subjektov.

Pellegrini bol v čase zavedenia prvej VRP štátnym tajomníkom. Zmluvu s firmou Allexis podpísal vtedajší šéf finančnej správy Imrecze .

Detaily o nedávnych jednaniach štátnej správy s firmou Allexis o výške poplatkov za údržbu nie sú verejne dohľadateľné.

Výrok hodnotíme ako pravdivý, nová verzia virtuálnej registračnej pokladnice skutočne až 545-krát lacnejšia.

predstavila nahradiť podieľali začala Allexis Mýtnik uviedol prvej Imrecze jednaniach


Keď bol problém na Balkáne, bolo tam milión utečencov, tak Maďari vedeli postaviť 5 tisíc vojakov zo dňa na deň a začali tam stavať ten plot.

Na základe odhadov Medzinárodnej organizácie pre migráciu (IOM) v roku 2015 prišlo do Európskej únii viac ako milión utečencov a migrantov. Podľa údajov Frontexu, len počas roku 2015 prišlo do EÚ cez tzv. balkánska migračnú trasu 764 038 migrantov. Ako reakcia na utečeneckú vlnu, maďarská vláda 17. júna 2015 vydala uznesenie o vybudovaní "dočasného plotu" na maďarsko-srbskej hranici v dĺžke 175 kilometrov. Výstavba plotu sa reálne začala 13. júla 2015. Počas jesene toho istého roku bol vybudovaný ďalší plot na časti maďarsko-chorvátskej hranice. Podľa vyjadrenia vtedajšieho maďarského ministra obrany, Istvána Simicskóa zo septembra 2015 na výstavbe plotu sa zúčastnilo 3 800 vojakov maďarskej armády tempom 10 kilometrov denne. Výrok hodnotíme ako nepravdivý. Dátum zverejnenia analýzy: 18.09.2018 Naspäť Nahlásiť chybu

odhadov údajov vydala vybudovaní časti vyjadrenia


Most-Híd je strana založená v roku 2009, kedy sa aj prvýkrát účastnila aj volieb do orgánov samosprávnych krajov. Podľa Štatistického úradu Slovenskej republiky v roku 2009 získala strana Most-Híd 0,49 percentný podiel poslancov zvolených do zastupiteľstiev v krajoch SR. Volieb sa zúčastnila aj koalícia Most-Híd a Strana zelených táto formácia dosiahla podiel poslancov na úrovni 0,24 %. Vo voľbách do VÚC v roku 2013 bol percentuálny podiel zastúpenia samotnej strany Most-Híd 0,98 , koalície s touto stranou tiež získali istú podporu. Strana SMK získala vo voľbách do VÚC v roku 2009 percentuálny podiel zastúpenia 8,57 , strana bola v koalícii so stranami KDH, OKS a SDKÚ-DS. Táto formácia získala zastúpenie 6,37 %. V roku 2013 mala SMK zastúpenie na úrovni 8,33 %. Na základe týchto informácií je jasný vyšší podiel zastúpenia v orgánoch samosprávnych krajov Stranou maďarskej koalície (SMK) ako stranou Most-Híd. Porovnávame pritom podiel zastúpenia samostatných strán, lebo aj podľa Štatistického úradu je problém správne vyhodnotiť úspešnosť strán v koalíciach. " Pri koalíciách politických strán nie je možné podľa kandidátnej listiny určiť príslušnosť kandidátov k jednotlivým politickým stranám. Koalície sa uvádzajú ako samostatné subjekty ". Výrok hodnotíme ako pravdivý. V roku 2013 bola strana Most-Híd súčasťou šiestich koalícií (1, KDH, MOST - HÍD,SDKÚ - DS: 4,65 % 2, KDH,OKS,SaS,NOVA,MOST - HÍD,SDKÚ - DS: 1,96 % 3, KDH,SDKÚ - DS,MOST - HÍD: 3,67 %, 4, KDH,SDKÚ - DS,SaS,MOST - HÍD: 3,92 % 5, MOST - HÍD,SDKÚ - DS,SaS,OKS,NOVA: 0,73 % 6, SDKÚ - DS,SZ,OKS,SMK-MKP,SaS,MOST - HÍD,KDH: 8,33 %). SMK okrem samostatnej kandidatúry bola súčasťou aj jednej koalície, okrem iných strán tam bola aj strana Most-Híd.

Most-Híd

Bratislavskom samosprávnom kraji

Košickom samosprávnom kraji

Trnavskom samosprávnom kraji

Bratislavskom samosprávnom kraji

Zdenko Trebuľa


... aj preto hladko prechádzajú rozpočty. (NSK, pozn.)

Výrok Milana Belicu hodnotíme ako pravdivý, pretože ak sa pozrieme na hlasovania o návrhoch rozpočtu NSK, možno konštatovať, že boli schválené jasnou väčšinou poslancov NSK. Hlasovania Zastupiteľstva NSK sledujeme v rokoch posledného volebného obdobia , tzn. hlasovanie o návrhu rozpočtu na ďalšie tri roky z decembra 2010, 2011, 2012. V roku 2013 ešte nebol schválený rozpočet NSK. Hlasovanie (bod 26.) z 6. decembra 2010 o návrhu rozpočtu na roky 2011-2013 Počet vydaných kariet Počet prezentovaných ZA ZDRŽALI SA PROTI NEHLASOVALI 54 48 47 0 0 1 Hlasovanie (bod 32.) z 12. decembra 2011 o návrhu rozpočtu na roky 2012-2014 Počet vydaných kariet Počet prezentovaných ZA ZDRŽALI SA PROTI NEHLASOVALI 54 48 44 0 0 4 Hlasovanie (bod 15.) z 3. decembra 2012 o návrhu rozpočtu na roky 2013-2015 Počet vydaných kariet Počet prezentovaných ZA ZDRŽALI SA PROTI NEHLASOVALI 54 52 40 8 2 2 Dátum zverejnenia analýzy: 25.11.2013 Naspäť Nahlásiť chybu

Hlasovanie Hlasovanie Hlasovanie


Deficit verejných financií pre rok 2015 je na úrovni 2,49 %, úroveň verejného dlhu  – 54,9 % HDP za rok 2014 – je jedna z najnižších z krajín eurozóny.

Deficit pre rok 2015 je plánovaný na úrovni 2,49 % HDD. Konečná, skutočná hodnota nie je známa a toto číslo sa môže zmeniť. Výrok ako celok hodnotíme ako nepravdivý, keďže verejný dlh v roku 2014 bol na úrovni 53,9 % HDP, čo bol celkovo piaty najnižší verejný dlh v rámci 18 krajín eurozóny. Dlh Slovenska, ktorý je uvedený vo vládnom fakte bol na úrovni 54,9 % HDP v roku 2013, čo bol celkovo tretí najnižší verejný dlh v rámci 17 krajín eurozóny.

rozpočtu Eurostat členom


Požičiam si termín, ktorý používa, alebo má vo svojom programe SDKÚ - socialistickú centralizáciu.

Dokument s názvom Viac demokracie, menej byrokracie slúži ako program strany SDKÚ vo voľbách do EP 2014. V programe (str. 1) nachádzame termín, ktorý spomína Ján Oravec: "Odmietame socialistickú centralizáciu a presadzujeme demokratickú spoluprácu." Výrok J. Oravca teda hodnotíme ako pravdivý.

programe


Koľko bolo hlasov treba na ratifikáciu Lisabonskej zmluvy? Bolo 90, čiže ústavná väčšina, 90. Vládna koalícia, ktorou som bol predsedou, nemala ústavnú väčšinu, ale všetci poslanci vládnej koalície hlasovali za ratifikáciu Lisabonskej zmluvy.

Z článku 84 odsek 4 Ústavy Slovenskej republiky (ÚSR) vyplýva, že na prijatie medzinárodnej zmluvy v ktorej sa zbavuje časti svojej suverenity podľa čl.7 odsek 2 ÚSR (popri iných dokumentoch) je potrebný súhlas aspoň trojpätinovej väčšiny všetkých poslancov, čo je aspoň 90-tich poslancov Národnej rady Slovenskej republiky.

Za Lisabonskú zmluvu hlasovalo 103 zo 109 prítomných poslancov, z toho z vládnej koalície hlasovali všetci poslanci Smeru za, poslanec Jozef Ďuračka z SNS nebol prítomný a poslankyňa Ľudmila Mušková za HZDS nehlasovala.

Je pravda, že podpora Lisabonskej zmluvy vo vtedajšej vládnej koalícii bola jednoznačná. K tomu, aby bolo možné povedať, že hlasovali všetci by bol potrebný aj hlas Muškovéj.

Formálne hodnotíme výrok ako nepravdivý, nejedná sa však o zásadný prešľap.

Ústavy Slovenskej republiky
hlasovalo


Tu si myslíme, že sú najlepšie z toho plánu obnovy, lebo je to pôžička, to treba povedať všetkým občanom, aby si nemysleli, že tie peniaze dostaneme, my ich budeme musieť splácať.

Plán obnovy je jednorazový finančný impulz Európskej únie, Slovensko by z neho malo dostať zhruba 6 miliard eur. Štáty si môžu požiadať o financie v podobe grantov a v podobe úverov. Slovensko si zažiadalo len o peniaze z grantov. Prostriedky vyplatené Slovensku z Plánu obnovy sú nenávratné, Slovensko si ich nepožičiava . Výrok hodnotíme ako nepravdivý.

Európska únia si prostriedky na financovanie Plánu obnovy požičiava ako celok 27 krajín, získava tak výhodnejšie úrokové sadzby. Na to, aby Európska Únia dokázala splatiť prostriedky, ktoré si požičala , bude musieť zvýšiť príjmy do rozpočtu. V tejto súvislosti sa hovorí o zavedení nových daní, tie však budú na národnej úrovni a nemali by sa dotknúť priamo občanov EÚ.

Plán obnovy
zhruba
požiadať
zažiadalo
nepožičiava
požičiava
požičala
musieť
zavedení
nemali


Podľa Indexu vnímania korupcie sa nachádza celosvetovo na 165. mieste, o ktoré sa delí s Haiti, Čadom a Burundi (Slovensko je v tomto rebríčku na 62. mieste).

Podľa Indexu vnímania korupcie ( Corruption Perception Index 2012 ), ktorý vedie Transparency International, sa celosvetovo nachádza Venezuela na 165. mieste, pričom toto umiestnenie zdieľa s Haiti, Čadom a Burundi. Slovensko na nachádza na 62. mieste, pričom túto pozíciu zdieľa z Chorvátskom.

Corruption Perception Index 2012
World Governance Indicator
mape


No ale viete, skutočne nástenkový tender bol za 2 miliardy korún, za 70 miliónov, za desať referend.

Pravdu má R. Sulík v tom, že pôvodný „nástenkový tender“ bol oveľa vyšší ako zákazka pre Hayek Consulting. Jeho suma sa odhaduje na 3,6 mld. SKK čo je 119 mil. EUR teda viac ako uvádza R. Sulík.


Okresný súd v Trnave odsúdil pána Šípoša na 20 rokov väzenia a prepadnutie majetku – rodinného domu […] Jediné, čoho sa pán Šípoš dopustil, je výroba a predaj liečivých mastí z marihuany.

Výrok Martina Hojsíka sa týka súdneho konania s Jozefom Šípošom z Dolných Zeleníc, ktorý mal podľa TV Markíza pestovať dva roky marihuanu a nelegálne z nej vyrábať konopné masti. Hojsík píše o predaji, Šípoš a jeho rodina hovoria o rozdávaní známym. Keďže však nie sú verejne dostupné ani rozhodnutie súdu, ani detaily vyšetrovania, hodnotíme tento výrok ako neoveriteľný z verejne dostupných nezávislých zdrojov.

Podľa informácií TV Markíza pestoval 44-ročný Jozef Šípoš dva roky marihuanu a vyrábal z nej na čierno konopné masti. Začiatkom roka 2021 vyšli najavo Šípošove aktivity, keď policajti zhabali v jeho dome 18 kíl sušenej marihuany, ktorú ohodnotili na 182-tisíc eur.

Podľa samotného Šípoša a jeho rodiny trávu nepredával, ale používal ju na výrobu mastí pre známych a onkologických pacientov. Chcel ich zbaviť bolesti, ktorými trpeli.

Právnik Marek Benedik v rozhovore pre denník Novy čas uviedol, že „ právny systém a zákony takéto konanie prosto nepovoľujú. Nelegálne pestovanie konope sa považuje za spáchanie trestného činu, nedovolenej výroby omamných a psychotropných látok, jedov alebo prekurzorov. Je irelevantné, že rastliny neboli vyrábané na drogy.“

3. decembra 2021 v Okresnom súde Trnava sa uskutočnilo druhé pojednávanie výsledkom ktorého sa podľa denníka Nový čas stal verdikt – 20 rokov uväznenia a prepadnutie majetku. Trest nenadobudol platnosť, konanie bude pokračovať v krajskom súde. Rozhodnutie zverejnení po svojom rozhodnutí krajského súdu, ak sa už nikto z účastníkov konania neodvolá.

TV Markíza
TV Markíza
Novy čas
druhé pojednávanie
Nový čas


Ústavný súd nemá čo posudzovať ústavu, on má posudzovať jednoduché zákony.

Výrok hodnotíme ako pravdivý vzhľadom k tomu, že medzi právomoci ústavného súdu skutočne nepatrí posudzovanie ústavy samotnej, ale posudzovanie zákonov či iných nariadení a ich súlad s Ústavou SR.

Organizáciu a právomoci Ústavného súdu upravuje Ústava Slovenskej republiky v článkoch 124 až 140. Podľa čl.124 siedmej hlavy Ústavy Slovenskej republiky je Ústavný súd SR nezávislým súdnym orgánom slúžiacim k ochrane ústavnosti.

Činnosť Ústavného súdu je definovaná čl.125 v Ústave Slovenskej republiky nasledovne:

„Ústavný súd rozhoduje o súlade :

a) zákonov s ústavou, s ústavnými zákonmi a s medzinárodnými zmluvami, s ktorými vyslovila súhlas Národná rada Slovenskej republiky a ktoré boli ratifikované a vyhlásené spôsobom ustanoveným zákonom,

b) nariadení vlády, všeobecne záväzných právnych predpisov ministerstiev a ostatných ústredných orgánov štátnej správy s ústavou, s ústavnými zákonmi, s medzinárodnými zmluvami, s ktorými vyslovila súhlas Národná rada Slovenskej republiky a ktoré boli ratifikované a vyhlásené spôsobom ustanoveným zákonom, a so zákonmi,

c) všeobecne záväzných nariadení podľa čl. 68 s ústavou, s ústavnými zákonmi, s medzinárodnými zmluvami, s ktorými vyslovila súhlas Národná rada Slovenskej republiky a ktoré boli ratifikované a vyhlásené spôsobom ustanoveným zákonom, a so zákonmi, ak o nich nerozhoduje iný súd,

d) všeobecne záväzných právnych predpisov miestnych orgánov štátnej správy a všeobecne záväzných nariadení orgánov územnej samosprávy podľa čl. 71 ods. 2 s ústavou, s ústavnými zákonmi, s medzinárodnými zmluvami vyhlásenými spôsobom ustanoveným zákonom, so zákonmi, s nariadeniami vlády a so všeobecne záväznými právnymi predpismi ministerstiev a ostatných ústredných orgánov štátnej správy, ak o nich nerozhoduje iný súd.“

Prijatie ústavy, ústavného zákona alebo ich zmeny prebiehajú na pôde Národnej Rady SR. Ústava Slovenskej republiky to definuje v čl.84 nasledovne:

„Na prijatie ústavy, zmenu ústavy, ústavného zákona, na vyslovenie súhlasu s medzinárodnou zmluvou podľa čl. 7 ods. 2, na prijatie uznesenia o ľudovom hlasovaní o odvolaní prezidenta Slovenskej republiky, na podanie obžaloby na prezidenta a na vypovedanie vojny inému štátu je potrebný súhlas aspoň trojpätinovej väčšiny všetkých poslancov.“

Ďalej o organizáciu a právomoci upravuje Zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov.

Ústava

Zákon